				|

		52014PC0090

			Prijedlog ODLUKE VIJEĆA o potpisivanju, u ime Europske unije i njezinih država članica, i privremenoj primjeni Sporazuma o sudjelovanju Republike Hrvatske u Europskom gospodarskom prostoru i povezanog Protokola kako bi se uzelo u obzir pristupanje Republike Hrvatske Europskoj uniji /* COM/2014/090 final - 2014/0048 (NLE) */

			   	OBRAZLOŽENJE
Sporazum o Europskom gospodarskom prostoru,
dalje u tekstu „Sporazum o EGP-u”, potpisan je 2. svibnja 1992. i stupio je na
snagu 1. siječnja 1994.
U skladu s Aktom o pristupanju Republike
Hrvatske, Hrvatska se obvezuje pristupiti, uz uvjete utvrđene Aktom,
Sporazumu o Europskom gospodarskom prostoru, u skladu s člankom 128.
tog Sporazuma.
Priloženim prijedlogom stvara se pravni
instrument za potpisivanje i privremenu primjenu Sporazuma o sudjelovanju
Republike Hrvatske u Europskom gospodarskom prostoru („Sporazum”) i povezanog
Dodatnog protokola uz Sporazum između Kraljevine Norveške i Europske unije
o norveškom financijskom mehanizmu za razdoblje od 2009. do 2014. zbog
sudjelovanja Republike Hrvatske u Europskom gospodarskom prostoru („Protokol”)
kako bi se uzelo u obzir pristupanje Republike Hrvatske Europskoj uniji.
Vijeće je 4. rujna
2012.[1]
ovlastilo Komisiju da započne pregovore s Republikom Islandom, Kneževinom
Lihtenštajnom i Kraljevinom Norveškom o izmjeni Sporazuma o EGP-u i Sporazuma
između Kraljevine Norveške i Europske unije o norveškom financijskom
mehanizmu za razdoblje od 2009. do 2014. Pregovori s Islandom, Lihtenštajnom i
Norveškom uspješno su završeni parafiranjem:
(1)     Sporazuma;
(2)     Protokola; i
(3)     dvaju dodatnih protokola, i to:
(a) Dodatnog protokola uz Sporazum između
Europske ekonomske zajednice i Republike Islanda zbog pristupanja Republike
Hrvatske Europskoj uniji; i
(b) Dodatnog protokola uz Sporazum između
Europske ekonomske zajednice i Kraljevine Norveške zbog pristupanja Republike
Hrvatske Europskoj uniji.
Ta dva dodatna protokola dio su paketa s
aktualnim Sporazumom i Protokolom, ali su sadržana u dva odvojena prijedloga.
Predloženim Sporazumom Republika Hrvatska
postaje ugovorna stranka Sporazuma o EGP-u, a EU se obvezuje osigurati
vjerodostojnu inačicu Sporazuma o EGP-u na novom službenom jeziku EU-a.
Protokolom se Hrvatska uključuje u norveški financijski mehanizam.
Privremena primjena Sporazuma i Protokola
predviđena je od datuma utvrđenog na temelju razmjene pisama
između stranaka, dok se ne završe odgovarajući postupci za njegovo
formalno sklapanje i stupanje na snagu.
Komisija ocjenjuje rezultate pregovora
zadovoljavajućima i traži od Vijeća da donese priloženu odluku o
potpisivanju i privremenoj primjeni Sporazuma.
2014/0048 (NLE)
Prijedlog
ODLUKE VIJEĆA
o potpisivanju, u ime Europske unije i
njezinih država članica, i privremenoj primjeni Sporazuma o sudjelovanju
Republike Hrvatske u Europskom gospodarskom prostoru i povezanog Protokola kako
bi se uzelo u obzir pristupanje Republike Hrvatske Europskoj uniji
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 217. u vezi s člankom 218.
stavkom 5. i člankom 218. stavkom 8. drugim podstavkom,
uzimajući u obzir Akt o pristupanju
Republike Hrvatske, a posebno njegov članak 6. stavak 2. i članak 6.
stavak 5.,
uzimajući u obzir prijedlog Europske
komisije[2],
budući da:
(1)       Sporazum o Europskom
gospodarskom prostoru[3] („Sporazum o EGP-u”)
potpisan je u Oportu 2. svibnja 1992.
(2)       Republika Hrvatska postala je
država članica Europske unije na dan 1. srpnja 2013.
(3)       Na temelju
članka 6. stavka 5. Akta o pristupanju Republike Hrvatske, Hrvatska
se obvezuje pristupiti, uz uvjete utvrđene Aktom, Sporazumu o Europskom
gospodarskom prostoru, u skladu s člankom 128. tog Sporazuma.
(4)       Vijeće je 4. rujna 2012.
ovlastilo Komisiju da započne pregovore s Republikom Islandom, Kneževinom
Lihtenštajnom i Kraljevinom Norveškom o izmjeni Sporazuma o EGP-u i Sporazuma
između Kraljevine Norveške i Europske unije o norveškom financijskom
mehanizmu za razdoblje od 2009. do 2014. Pregovori su uspješno završeni
parafiranjem Sporazuma o sudjelovanju Republike Hrvatske u Europskom
gospodarskom prostoru („Sporazum”) te povezanog Dodatnog protokola uz Sporazum
između Kraljevine Norveške i Europske unije o norveškom financijskom
mehanizmu za razdoblje od 2009. do 2014. zbog sudjelovanja Republike Hrvatske u
Europskom gospodarskom prostoru („Protokol”); oba su priložena ovoj odluci.
(5)       Parafirana su i dva povezana
protokola, i to (a) Dodatni protokol uz Sporazum između Kraljevine
Norveške i Europske unije o norveškom financijskom mehanizmu za razdoblje od
2009. do 2014. zbog sudjelovanja Republike Hrvatske u Europskom gospodarskom
prostoru i (b) Dodatni protokol uz Sporazum između Europske ekonomske
zajednice i Republike Islanda zbog pristupanja Republike Hrvatske Europskoj
uniji. Ta dva protokola bit će predmet zasebnih odluka Vijeća.
(6)       Dok se ne završe svi postupci
potrebni za njihovo donošenje i kako bi se održalo dobro funkcioniranje
unutarnjeg tržišta u Europskom gospodarskom prostoru, navedeni Sporazum i
Protokol trebalo bi primijeniti na privremenoj osnovi na temelju sporazuma u
obliku razmjene pisama između Europske unije i Islanda, Kneževine
Lihtenštajna i Kraljevine Norveške, od dana nakon datuma zadnje razmjene
pisama.
(7)       Sporazum i s njime povezani
Protokol trebalo bi potpisati, podložno njihovu kasnijem sklapanju, i
primjenjivati na privremenoj osnovi,
DONIJELO JE OVU ODLUKU:
Članak 1.
Ovime se ovlašćuje potpisivanje u ime
Unije i njezinih država članica Sporazuma o sudjelovanju Republike
Hrvatske u Europskom gospodarskom prostoru i povezanog Dodatnog protokola uz
Sporazum između Kraljevine Norveške i Europske unije o norveškom
financijskom mehanizmu za razdoblje od 2009. do 2014. godine, podložno
sklapanju navedenog Sporazuma i s njime povezanog Protokola.
Tekst Protokola i Sporazuma priložen je ovoj
Odluci.
Članak 2.
Glavno tajništvo Vijeća izdaje, za osobu
ili osobe koje odredi pregovarač, instrument sa svim potrebnim ovlastima
za potpisivanje Sporazuma, podložno njegovu sklapanju.
Članak 3.
Podložno njegovu kasnijem sklapanju i u
očekivanju njegova stupanja na snagu, Sporazum i Protokol primjenjuju se
na privremenoj osnovi na temelju sporazuma u obliku razmjene pisama, od dana
nakon datuma zadnje razmjene pisama.
Tekst Sporazuma u obliku razmjene pisama priložen je ovoj Odluci.
Članak 4.
Ova Odluka stupa na snagu ….
Sastavljeno u Bruxellesu,
                                                                       Za
Vijeće
                                                                       Predsjednik
[1]               Odluka Vijeća kojom se Komisija ovlašćuje da
otvori pregovore za prilagodbu Sporazuma o Europskom gospodarskom prostoru i
Sporazuma između Kraljevine Norveške i Europske unije o norveškom financijskom
mehanizmu za razdoblje od 2009. do 2014., s obzirom na pristupanje Hrvatske
Europskoj uniji (Dok. Vijeća 12865/12 LIMITED).
[2]               SL C , , str. .
[3]               SL , , str. .
PRILOG I.
SPORAZUM
O
SUDJELOVANJU REPUBLIKE HRVATSKE
U
EUROPSKOM GOSPODARSKOM PROSTORU
EUROPSKA UNIJA,
KRALJEVINA BELGIJA,
REPUBLIKA BUGARSKA,
ČEŠKA REPUBLIKA
KRALJEVINA DANSKA,
SAVEZNA REPUBLIKA NJEMAČKA,
REPUBLIKA ESTONIJA,
IRSKA,
HELENSKA REPUBLIKA,
KRALJEVINA ŠPANJOLSKA,
FRANCUSKA REPUBLIKA,
TALIJANSKA REPUBLIKA,
REPUBLIKA CIPAR,
REPUBLIKA LATVIJA,
REPUBLIKA LITVA,
VELIKO VOJVODSTVO LUKSEMBURG,
MAĐARSKA,
MALTA,
KRALJEVINA NIZOZEMSKA,
REPUBLIKA AUSTRIJA,
REPUBLIKA POLJSKA,
PORTUGALSKA REPUBLIKA,
RUMUNJSKA,
REPUBLIKA SLOVENIJA,
SLOVAČKA REPUBLIKA,
REPUBLIKA FINSKA,
KRALJEVINA ŠVEDSKA,
UJEDINJENA KRALJEVINA VELIKE BRITANIJE I
SJEVERNE IRSKE,
dalje u tekstu „države članice Europske
unije”,
ISLAND,
KNEŽEVINA LIHTENŠTAJN,
KRALJEVINA NORVEŠKA,
dalje u tekstu „države EFTA-e”, i
dalje u tekstu zajedno „postojeće
ugovorne stranke”,
i
REPUBLIKA HRVATSKA
BUDUĆI DA je Ugovor o pristupanju
Hrvatske Europskoj uniji (dalje u tekstu „Ugovor o pristupanju”) potpisan u
Bruxellesu 9. prosinca 2011.;
BUDUĆI DA, u skladu s člankom 128.
Sporazuma o Europskom gospodarskom prostoru, koji je potpisan u Oportu 2.
svibnja 1992., svaka europska država koja postaje članica Zajednice mora
predati zahtjev da postane stranka Sporazuma o Europskom gospodarskom prostoru
(dalje u tekstu „Sporazum o EGP-u“);
BUDUĆI DA je Republika Hrvatska predala
zahtjev da postane ugovorna stranka Sporazuma o EGP-u;
BUDUĆI DA uvjeti takvog sudjelovanja
podliježu Sporazumu između postojećih ugovornih stranaka i države
podnositeljice zahtjeva,
ODLUČILE SU sklopiti sljedeći
Sporazum:
ČLANAK
1.
1.         Republika Hrvatska ovime postaje
ugovorna stranka Sporazuma o EGP-u i dalje u tekstu naziva se „nova ugovorna stranka“.
2.         Nakon stupanja na snagu ovog
Sporazuma, odredbe Sporazuma o EGP-u, koji je izmijenjen Odlukama
Zajedničkog odbora EGP-a donesenim prije 30. lipnja 2011., obvezujuće
su za novu ugovornu stranku pod istim uvjetima kao i za postojeće ugovorne
stranke i pod uvjetima propisanim u ovom Sporazumu.
3.         Prilozi ovom Sporazumu čine
njegov sastavni dio.
ČLANAK
2.
1.         PRILAGODBE GLAVNOG TEKSTA SPORAZUMA
O EGP-u
(a)        Preambula:
(i)           Na
popis ugovornih stranaka nakon Francuske Republike dodaje se sljedeće:
                        „REPUBLIKA HRVATSKA,“

(ii)          Riječi
„Republika“ prije Mađarska brišu se;
(b)        članak 2.:
(i)           Briše
se stavak (f);
(ii)          Nakon
stavka (e) dodaje se sljedeći tekst:
                  „(f)     pojam „Akt o pristupanju od
9. prosinca 2011.“ znači „Akt o uvjetima pristupanja Republike Hrvatske i prilagodbama Ugovora o
Europskoj uniji, Ugovora o funkcioniranju Europske unije i Ugovora o osnivanju
Europske zajednice za atomsku energiju“ koji je potpisan u Bruxellesu 9. prosinca 2011.“;
(c)        članak 117.:
            Tekst članka 117. mijenja se
i glasi:
          „Odredbe kojima se
uređuju financijski mehanizmi propisane su u Protokolu 38., Protokolu 38.a
i Dopuni Protokolu 38.a, u Protokolu 38.b i Dopuni Protokolu 38.b.“;
(c)        članak 129.:
          (i)      Drugi
podstavak stavka 1. zamjenjuje se sljedećim tekstom:
                   „U skladu s
proširenjima Europskog gospodarskog prostora, verzije Sporazuma na bugarskom,
češkom, estonskom, hrvatskom, mađarskom, latvijskom, litavskom,
malteškom, poljskom, rumunjskom, slovačkom i slovenskom jednako su
vjerodostojne.“
            (ii)        Treći podstavak
stavka 1. zamjenjuje se sljedećim:
                   „Tekstovi akata
navedenih u Prilozima jednako su vjerodostojni na bugarskom, češkom,
danskom, engleskom, estonskom, finskom, francuskom, grčkom, hrvatskom, latvijskom,
litavskom, mađarskom, malteškom, nizozemskom, njemačkom, poljskom,
portugalskom, rumunjskom, slovačkom, slovenskom, španjolskom, švedskom i talijanskom
jeziku kako su objavljeni u Službenom listu Europske unije i radi
vjerodostojnosti sastavljaju se na islandskom i norveškom jeziku i objavljuju u
Dodatku o EGP-u Službenom listu Europske unije.“
2.         PRILAGODBE PROTOKOLA SPORAZUMU O
EGP-u
(a)        Protokol  br. 4 o pravilima
podrijetla mijenja se kako slijedi:
(i)           Prilog
IV.a (Tekst izjave na računu) mijenja se kako slijedi:
                  (aa)    Prije talijanske verzije teksta izjave na
računu umeće se sljedeća verzija teksta izjave na računu:
„Hrvatska verzija
                            Izvoznik proizvoda obuhvaćenih ovom
ispravom (carinsko ovlaštenje br. (1)) izjavljuje da su, osim ako je
drukčije izričito navedeno, ovi proizvodi... (2)
preferencijalnog podrijetla.";
          (ii)    Prilog
IV.b (Tekst izjave na računu EUR-MED) mijenja se kako slijedi:
                  (aa)    Prije talijanske verzije teksta izjave na
računu umeće se sljedeća verzija teksta izjave na računu
EUR-MED:
„Hrvatska verzija
                            Izvoznik proizvoda obuhvaćenih
ovom ispravom (carinsko ovlaštenje br ... (1))
izjavljuje da su, osim ako je drukčije izričito navedeno, ovi proizvodi ...
(2) preferencijalnog
podrijetla.
                            - kulumacija prijavljena s ……..(naziv države/država)
                            - kumulacija nije prijavljena(3)".

(b)        Protokolu
38.b dodaje se sljedeće:
"Dopuna Protokolu 38.b
O FINANCIJSKOM MEHANIZMU EGP-A ZA REPUBLIKU HRVATSKU
Članak 1.
1.
Protokol 38.b primjenjuje se mutatis mutandis na
Republiku Hrvatsku.
2. Neovisno o stavku
1., prva rečenica stavka 3. članka 3. Prokotola 38.b ne primjenjuje
se.
3.
Neovisno o stavku 1., članak 6. Protokola 38.b ne primjenjuje se. U
slučaju dostupnih sredstava Hrvatske koja nisu rezervirana, ta se sredstva
ne mogu ponovno dodijeliti niti jednoj drugoj državi korisnici.
Članak 2.
Dodatni iznosi
financijskih doprinosa iznose 5 milijuna EUR za Republiku Hrvatsku za razdoblje
od 1. srpnja 2013. do, uključujući, 30. travnja 2014. Ti su doprinosi
dostupni za rezervaciju u jednoj tranši od datuma stupanja na snagu Sporazuma o
sudjelovanju Republike Hrvatske u Europskom gospodarskom prostoru ili dogovora
o privremenoj primjeni Sporazuma.
(c)        Tekst Protokola br. 44 mijenja se i
glasi:
„O ZAŠTITNIM
MEHANIZMIMA U SKLADU S
PROŠIRENJIMA EUROPSKOG GOSPODARSKOG PROSTORA
1.   Primjena
članka 112. Sporazuma na opću ekonomsku zaštitnu klauzulu i zaštitne
mehanizme sadržane u određenim prijelaznim mehanizmima u području
slobodnog kretanja osoba i cestovnog prijevoza
Članak 112.
Sporazuma primjenjuje se i na situacije opisane ili na koje se upućuje u
(a)      odredbama članka 37. Akta o pristupanju od 16. travnja
2003., članka 36. Akta o pristupanju od 25. travnja 2005. i članka 37. Akta o pristupanju od 9. prosinca 2011.,
i
(b)      u zaštitnim mehanizmima sadržanim u prijelaznim odredbama pod
naslovima „Prijelazno razdoblje“ u Prilogu V. (Sloboda kretanja radnika) i Prilogu VIII. (Pravo
poslovnog nastana), u točki 30. (Direktiva 96/71/EZ Europskog parlamenta i
Vijeća) Priloga XVIII. (Zdravlje i sigurnost na radu, radno pravo i
ravnopravnost muškaraca i žena), u točki 26.c (Ureba Vijeća (EEZ) br.
3118/96) i točki 53.a (Uredba Vijeća (EEZ) br. 3577/92) Priloga XIII.
(Promet) s istim vremenskim ograničenjima, područjem primjene i
učincima kao što je predviđeno u tim odredbama.
2.   Zaštitna
klauzula o jedinstvenom tržištu
Opći postupak
donošenja odluka predviđen u Sporazumu primjenjuje se i na odluke koje
donosi Komisija Europskih zajednica prilikom primjene članka 38. Akta o
pristupanju od 16. travnja 2003., članka 37. Akta o pristupanju od 25.
travnja 2005. i članka 38. Akta o pristupanju od 9. prosinca 2011.“
ČLANAK
3.
1.           Sve
izmjene akata koje su donijele institucije Europske unije i koji su
uključeni u Sporazum o EGP-u, a koje su donesene Aktom o uvjetima o
pristupanju Republike Hrvatske i prilagodbama Ugovora o Europskoj uniji, Ugovora
o funkcioniranju Europske unije i Ugovora o osnivanju Europske zajednice za
atomsku energiju (dalje u tekstu „Akt o pristupanju od 9. prosinca 2011.“) ovime su uključene u
Sporazum o EGP-u i čine njegov sastavni dio.
2.           U tu
svrhu, sljedeća alineja dodaje se u točke Priloga i Protokola uz
Sporazum o EGP-u u kojima se upućuje na akte koje su donijele predmetne
institucije Europske unije:
"–     1 2012 J003: Akt o uvjetima pristupanja Republike Hrvatske i
prilagodbama Ugovora o Europskoj uniji, Ugovora o funkcioniranju Europske unije
i Ugovora o osnivanju Europske zajednice za atomsku energiju“ koji je donesen 9.
prosinca 2011.(SL L 112., 24.4.2012., str. 21).“.
3.           Ako je
alineja iz stavka 2. prva alineja u predmetnoj točki, prethode joj
riječi „kako je izmijenjeno:“
4.           U
Prilogu A ovom Sporazumu nalazi se popis točaka u Prilozima i Protokolima
uz Sporazum o EGP-u u koje će biti unesen tekst iz stavaka 2. i 3.
5.           Ako je
akte uključene o Sporazum o EGP-u prije datuma stupanja na snagu Sporazuma
potrebno prilagoditi zbog sudjelovanja nove ugovorne stranke, a nužne
prilagodbe nisu predviđene u ovom Sporazumu, te će se prilagodbe izvršavati
u skladu s postupcima propisanim u Sporazumu o EGP-u.
ČLANAK
4.
1.         Odredbe sadržane u Aktu o
pristupanju od 9. prosinca 2011. iz Priloga B ovom Sporazumu ovime su
uključene u Sporazum o EGP-u i čine njegov sastavni dio.
2.         Sve odredbe od važnosti za Sporazum
o EGP-u na koje se upućuje ili su donesene na temelju Akta o pristupanju
od 9. prosinca 2011., a koja se ne nalaze u Prilogu B ovom Sporazumu,
razmatraju se u skladu s postupcima iz Sporazuma o EGP-u.
ČLANAK
5.
Svaka stranka ovog Sporazuma može
Zajedničkom odboru EGP-a predložiti razmatranje pitanja o njegovom
tumačenju ili primjeni. Zajednički odbor EGP-a razmatra pitanje u
cilju pronalaska prihvatljivog rješenja kao bi se održalo dobro funkcioniranje
Sporazuma o EGP-u.
ČLANAK
6.
1.         Ovaj Sporazum potvrđuju ili
prihvaćaju postojeće ugovorne stranke i nova ugovorna stranka u
skladu sa svojim postupcima. Isprave o potvrđivanju ili o odobrenju
pohranjuju se kod Glavnog tajništva Vijeća Europske unije.
2.         Sporazum stupa na snagu dan nakon
polaganja posljednje isprave o potvrđivanju ili odobrenju postojeće
ugovorne stranke ili nove ugovorne stranke, pod uvjetom da isti dan stupe na
snagu sljedeći povezani protokoli.
(a)
Dodatni protokol uz Sporazum između Kraljevine
Norveške i Europske unije o norveškom financijskom mehanizmu za razdoblje
2009.-2014. zbog pristupanja Republike Hrvatske Europskom gospodarskom
prostoru;
(b)
Dodatni protokol uz Sporazum između Europske
ekonomske zajednice i Republike Islanda zbog pristupanja Republike Hrvatske
Europskoj Uniji; i
(c)
Dodatni protokol uz Sporazum između Europske
ekonomske zajednice i Kraljevine Norveške zbog pristupanja Republike Hrvatske
Europskoj Uniji.
ČLANAK
7.
Ovaj Sporazum, koji je sastavljen u jednom
izvorniku na bugarskom, češkom, danskom, engleskom, estonskom, finskom,
francuskom, grčkom, hrvatskom, irskom, islandskom, latvijskom, litavskom,
mađarskom, malteškom, nizozemskom, norveškom, njemačkom, poljskom,
portugalskom, rumunjskom, slovačkom, slovenskom, španjolskom, švedskom i
talijanskom jeziku, pri čemu su tekstovi na svakom od ovih jezika jednako
vjerodostojni, pohranjuje se pri Vijeću Europske unije, koje vladama stranaka
ovog Sporazuma dostavlja po jedan ovjereni primjerak.
PRILOG
A
Popis
iz članka 3. Sporazuma:
DIO I.
AKTI NA
KOJE SE UPUĆUJE U SPORAZUMU O EGP-U KOJI SU IZMIJENJENI
 Aktom
o pristupanju od 9. prosinca 2011.
Alineja iz članka 3. stavka 2. umeće
se na sljedeća mjesta u Prilozima i Protokolima uz Sporazum o EGP-u:
U Poglavlju XXVII. (Alkoholna pića)
Priloga II. (Tehnički propisi, norme, ispitivanje i potvrđivanje):
–
točka 3. (Uredba Vijeća (EEZ)
br. 1601/91)
U Prilogu VII. (Priznavanje stručnih
kvalifikacija):
–
točka 1. (Direktiva 2005/36/EZ Europskog
parlamenta i Vijeća)
U Prilogu XVII. (Intelektualno vlasništvo):
–
točka 6.a. (Uredba (EZ) br. 1610/96 Europskog
parlamenta i Vijeća)
U Prilogu IX. (Financijske usluge):
–
točka  14. (Direktiva 2006/48/EZ Europskog
parlamenta i Vijeća)
U Prilogu XX. (Okoliš):
–
točka 21.al (Direktiva 2003/87/EZ Europskog
parlamenta i Vijeća)
DIO II.
DRUGE
IZMJENE PRILOGA
SPORAZUMU O EGP-u
Prilozi uz Sporazum o EGP-u mijenjaju se kako
slijedi:
U Prilogu II. (Tehnički propisi, norme,
ispitivanje i potvrđivanje - Dio II.):
(1)
U Poglavlju XV., točki 12.a (Direktiva
Vijeća 91/414/EEZ), riječi „ili, ovisno o slučaju, uz Protokol o
pristupanju od 25. travnja 2005.“ brišu se;
(2)
U Poglavlju XVII., točki 7 (Direktiva
Europskog parlamenta i Vijeća 94/62/EEZ), riječi „ili, ovisno o
slučaju, uz Protokol o pristupanju od 25. travnja 2005.“ brišu se;
(3)
U Poglavlju XVII., točki 8 (Direktiva Europskog parlamenta i Vijeća
94/63/EEZ), riječi „ili, ovisno o slučaju, uz Protokol o pristupanju od 25. travnja
2005.“
brišu se;
(4)
U Poglavlju XXV.., točki 3 (Direktiva
Europskog parlamenta i Vijeća 2001/37/EEZ), riječi „ili, ovisno o
slučaju, uz Protokol o pristupanju od 25. travnja 2005.“ brišu se.
U Prilogu V. (Sloboda kretanja radnika):
Pod naslovom „PRIJELAZNO RAZDOBLJE“,
riječi „ili, ovisno o
slučaju, uz Protokol o pristupanju od 25. travnja 2005.“ brišu se.
U Prilogu VIII. (Pravo poslovnog nastana):
Pod naslovom „PRIJELAZNO RAZDOBLJE“, riječi „ili, ovisno o
slučaju, uz Protokol o pristupanju od 25. travnja 2005.“ brišu se.
U Prilogu IX. (Financijske usluge):
U točki 31.b (Direktiva Europskog
parlamenta i Vijeća 97/9/EEZ), riječi „ili, ovisno o slučaju, uz
Protokol o pristupanju od 25. travnja 2005.“ brišu
se.
U Prilogu XI. (Elektroničke komunikacije,
audiovizualne usluge i informacijsko društvo):

U točki 5.cm (Direktiva Europskog
parlamenta i Vijeća 2002/22/EEZ), riječi „ili, ovisno o slučaju, uz
Protokol o pristupanju od 25. travnja 2005.“ brišu
se.
U Prilogu XII. (Sloboda kretanja kapitala):
Pod naslovom „PRIJELAZNO RAZDOBLJE“,
riječi „ili, ovisno o
slučaju, uz Protokol o pristupanju od 25. travnja 2005.“ brišu se.
U Prilogu XIII. (Promet):
(1)
U točki 15.a (Direktiva Vijeća
96/53/EEZ), riječi „ili, ovisno o slučaju, uz Protokol o pristupanju od 25. travnja
2005.“
brišu se;
(2)
U točki 18.a (Direktiva Europskog parlamenta i
Vijeća 1999/62/EEZ), riječi „ili, ovisno o slučaju, uz Protokol o
pristupanju od 25. travnja 2005.“ brišu se.
(3)
U točki 19. (Direktiva Vijeća 96/26/EEZ),
riječi „ili, ovisno o slučaju, uz Protokol o pristupanju od 25. travnja
2005.“
brišu se;
(4)
U točki 26.c (Direktiva Vijeća
96/3118/EEZ), riječi „ili, ovisno o slučaju, uz Protokol o pristupanju od 25. travnja
2005.“
brišu se.
U Prilogu XV. (Državne potpore):
(1)
Pod naslovom „SEKTORSKE PRILAGODBE“, riječi „ili, ovisno o
slučaju, uz Protokol o pristupanju od 25. travnja 2005.“ brišu se.
(2)
Pod naslovom „PRIJELAZNO RAZDOBLJE“, riječi „ili, ovisno o
slučaju, uz Protokol o pristupanju od 25. travnja 2005.“ brišu se.
U Prilogu XVII. (Intelektualno vlasništvo):
Pod naslovom „SEKTORSKE PRILAGODBE“,
riječi „ili, ovisno o
slučaju, uz Protokol o pristupanju od 25. travnja 2005.“ brišu se.
U Prilogu XVIII. (Zdravlje i sigurnost na
radu, radno pravo i ravnopravnost muškaraca i
žena):
U točki 30. (Direktiva Europskog
parlamenta i Vijeća 96/71/EEZ), riječi „ili, ovisno o slučaju, uz
Protokol o pristupanju od 25. travnja 2005.“, brišu se.
U Prilogu XX. (Okoliš):
(1)
U točki 1.f (Direktiva Europskog parlamenta i
Vijeća 2008/1/EEZ), riječi „ili, ovisno o slučaju, uz Protokol o
pristupanju od 25. travnja 2005.“ brišu se.
(2)
U točki 7.a (Direktiva Vijeća 98/83/EEZ),
riječi „ili, ovisno o slučaju, uz Protokol o pristupanju od 25. travnja
2005.“,
brišu se;
(3)
U točki 13. (Direktiva Vijeća
91/271/EEZ), riječi „ili, ovisno o slučaju, uz Protokol o pristupanju od 25. travnja
2005.“,
brišu se;
(4)
U točki 19.a (Direktiva Europskog parlamenta i
Vijeća 2001/80/EEZ), riječi „ili, ovisno o slučaju, uz Protokol o
pristupanju od 25. travnja 2005.“ brišu se.
(5)
U točki 21.ad (Direktiva Vijeća
1999/32/EEZ), riječi „ili, ovisno o slučaju, uz Protokol o pristupanju od 25. travnja
2005.“,
brišu se;
(6)
U točki 32.d (Direktiva Vijeća
1999/31/EEZ), riječi „ili, ovisno o slučaju, uz Protokol o pristupanju od 25. travnja
2005.“,
brišu se;
(7)
U točki 32.f (Direktiva Europskog parlamenta i
Vijeća 2000/76/EEZ), riječi „ili, ovisno o slučaju, uz Protokol o
pristupanju od 25. travnja 2005.“, brišu se.
(8)
U točki 32.fa (Direktiva Europskog parlamenta
i Vijeća 2002/96/EEZ), riječi „ili, ovisno o slučaju, uz
Protokol o pristupanju od 25. travnja 2005.“ brišu
se.
PRILOG B
Popis iz članka 4. Sporazuma
Prilozi i protokoli uz Sporazum o EGP-u
mijenjaju se kako slijedi:
Prilog I. (Veterinarska i fitosanitarna
pitanja):
1)         U Poglavlju I., Dijelu 1.1., točki 4.
(Direktiva Vijeća  97/78/EC), prije teksta prilagodbe umeće se
sljedeći tekst:
           „Primjenjuju se prijelazne odredbe  predviđene
u Prilozima Aktu o pristupanju od 9.      prosinca 2011. za Hrvatsku (Prilog
V., Poglavlje 5., Odjeljak IV.).“
2)         U Poglavlju I., Dijelu 6.1., točki 16.
(Uredba (EZ) br. 852/2004 Europskog parlamenta i Vijeća), umeće se
sljedeći tekst nakon stavka o prijelaznim odredbama:
„Primjenjuju
se prijelazne odredbe  predviđene u Prilozima Aktu o pristupanju od
9.       prosinca 2011. za Hrvatsku (Prilog V., Poglavlje 5., Odjeljak IV.).“
3)         U Poglavlju I., Dijelu 6.1., točki 17.
(Uredba (EZ) br. 853/2004 Europskog parlamenta i Vijeća), umeće se
sljedeći tekst nakon stavka o prijelaznim odredbama i prije teksta
prilagodbe:
  „Primjenjuju
se prijelazne odredbe  predviđene u Prilozima Aktu o pristupanju od 9. prosinca
2011. za Hrvatsku (Prilog V., Poglavlje 5., Odjeljak II.).“
4)      U Poglavlju I., Dijelu 9.1., točki 8.
(Direktiva Vijeća  1999/74/EC), nakon stavka o prijelaznim odredbama
umeće se sljedeći tekst:
„Primjenjuju
se prijelazne odredbe  predviđene u Prilozima Aktu o pristupanju od 9. prosinca
2011. za Hrvatsku (Prilog V., Poglavlje 5., Odjeljak I.).“
5)         U Poglavlju III., Dijelu 1., točki 10.
(Direktiva Vijeća  2002/53/EC), nakon stavaka o prijelaznim odredbama i
prije teksta prilagodbe umeće se sljedeći tekst:
         „Primjenjuju se prijelazne odredbe  predviđene
u Prilozima Aktu o pristupanju od 9. prosinca 2011. za Hrvatsku (Prilog V.,
Poglavlje 5., Odjeljak III.).“
6)         U Poglavlju III., Dijelu 1., točki 12.
(Direktiva Vijeća  2002/55/EC), nakon stavaka o prijelaznim odredbama i
prije teksta prilagodbe umeće se sljedeći tekst:
„Primjenjuju
se prijelazne odredbe  predviđene u Prilozima Aktu o pristupanju od 9. prosinca
2011. za Hrvatsku (Prilog V., Poglavlje 5., Odjeljak III.).“
Prilog II.
(Tehnički propisi, norme, ispitivanje i potvrđivanje):
1)         U Poglavlju XII., točki 54.zr (Direktiva
Vijeća 2001/113/EZ), dodaje se sljedeći tekst:
  „Primjenjuju
se prijelazne odredbe  predviđene u Prilozima Aktu o pristupanju od 9. prosinca
2011. za Hrvatsku (Prilog V., Poglavlje 4., Odjeljak I., točka 1.).“
2)         U Poglavlju XIII., točki 15.q (Direktiva
2001/83/EZ Europskog parlamenta i Vijeća), umeće se sljedeći
tekst nakon stavka o prijelaznim odredbama i prije teksta prilagodbe:
  „Primjenjuju
se prijelazne odredbe  predviđene u Prilozima Aktu o pristupanju od 9. prosinca
2011. za Hrvatsku (Prilog V., Poglavlje 1.).“
3)         U Poglavlju XV.,točki 12.zc (Uredba (EZ)
br. 1907/2006 Europskog parlamenta i Vijeća), umeće se sljedeći
tekst prije teksta prilagodbe:
„Primjenjuju
se prijelazne odredbe  predviđene u Prilozima Aktu o pristupanju od 9. prosinca
2011. za Hrvatsku (Prilog V., Poglavlje 10., Odjeljak VI.).“
Prilogu V. (Sloboda
kretanja radnika):
Pod naslovom „PRIJELAZNO
RAZDOBLJE“, umeće se sljedeći tekst između stavaka o prijelaznim
odredbama i stavka o zaštitnim mehanizmima:
„Primjenjuju se prijelazne
odredbe  predviđene u Prilozima Aktu o pristupanju od 9.prosinca 2011. za
Hrvatsku (Prilog V., Poglavlje 2.).“
U Prilogu VIII.
(Pravo poslovnog nastana):
Pod naslovom „PRIJELAZNO
RAZDOBLJE“, umeće se sljedeći tekst između stavaka o prijelaznim
odredbama i stavka o zaštitnim mehanizmima:
„Primjenjuju se prijelazne
odredbe  predviđene u Prilozima Aktu o pristupanju od 9.prosinca 2011. za
Hrvatsku (Prilog V., Poglavlje 2.).“
Prilog XII. (Sloboda
kretanja kapitala):
Sljedeći tekst
umeće se nakon stavaka pod naslovom „PRIJELAZNO
RAZDOBLJE“:
„Primjenjuju se prijelazne
odredbe  predviđene u Prilozima Aktu o pristupanju od 9.prosinca 2011. za
Hrvatsku (Prilog V., Poglavlje 3.).“
Prilog XIII.
(Promet):
U točki 53.a
(Uredba Vijeća (EEZ) br. 3577/92), prije teksta prilagodbe umeću se
sljedeći stavci:
„Primjenjuju se prijelazne
odredbe  predviđene u Prilozima Aktu o pristupanju od 9.prosinca 2011. za
Hrvatsku (Prilog V., Poglavlje 7., točka 1.).“
U odnosu na zaštitne
mehanizme iz prijelaznih mehanizama iz prethodnih stavaka, primjenjuje se
PROTOKOL BR. 44. O ZAŠTITNIM MEHANIZMIMA U SKLADU S PROŠIRENJIMA EUROPSKOG
GOSPODARSKOG PROSTORA.“

Prilog XV. (Državne
potpore):
Sljedeći se
tekst dodaje pod naslovom „SEKTORSKE PRILAGODBE”;
„Među ugovornim strankama
primjenjuju se mjere u vezi s postojećim programima pomoći iz
Poglavlja 2. (Politika tržišnog natjecanja) Priloga IV. Aktu o pristupanju od
9. prosinca 2011.“
Prilog XVII.
(Intelektualno vlasništvo):
Sljedeći se
tekst dodaje pod naslovom „SEKTORSKE PRILAGODBE”;
„Među ugovornim strankama
primjenjuju se posebni mehanizmi iz Poglavlja 1. (pravo intelektualnog
vlasništva) Priloga IV. Aktu o pristupanju od 9. prosinca 2011.“
Prilog XVIII.
(Zdravlje i sigurnost na radu, radno pravo i ravnopravnost muškaraca i žena):
U točki 30.
(Direktiva 96/71/EZ Europskog parlamenta i Vijeća), umeće se
sljedeći tekst između stavaka o prijelaznim odredbama i stavka o
zaštitnim mehanizmima:
„Primjenjuju se prijelazne
odredbe  predviđene u Prilozima Aktu o pristupanju od 9.prosinca 2011. za
Hrvatsku (Prilog V., Poglavlje 2.).“
Prilog XX. (Okoliš):
1)         U točki 7.a (Direktiva Vijeća
98/83/EC), nakon stavaka o prijelaznim odredbama umeće se sljedeći
tekst:
        „Primjenjuju se prijelazne odredbe  predviđene
u Prilozima Aktu o pristupanju od 9. prosinca 2011. za Hrvatsku (Prilog V.,
Poglavlje 10., Odjeljak IV., točka 2.).“
2)         U točki 13. (Direktiva Vijeća
91/271/EC), nakon stavaka o prijelaznim odredbama i  prije teksta prilagodbe
umeće se sljedeći tekst:
  „Primjenjuju
se prijelazne odredbe  predviđene u Prilozima Aktu o pristupanju od 9. prosinca
2011. za Hrvatsku (Prilog V., Poglavlje 10., Odjeljak IV., točka 1.).“
3)         U točki 19.a (Direktiva 2001/80/EZ
Europskog parlamenta i Vijeća), umeće se sljedeći tekst nakon
stavaka o prijelaznim odredbama i prije teksta prilagodbe:
  „Primjenjuju
se prijelazne odredbe  predviđene u Prilozima Aktu o pristupanju od 9. prosinca
2011. za Hrvatsku (Prilog V., Poglavlje 10., Odjeljak V., točka 2.).“
4)         U točki 21.ab (Direktiva Vijeća
1999/13/EZ), dodaje se sljedeći tekst:
„Primjenjuju
se prijelazne odredbe  predviđene u Prilozima Aktu o pristupanju od 9. prosinca
2011. za Hrvatsku (Prilog V., Poglavlje 10., Odjeljak V., točka 1.).“
5)         U točki 21.al (Uredba (EZ) br. 87/2006
Europskog parlamenta i Vijeća), umeće se sljedeći tekst prije
teksta prilagodbe:
„Primjenjuju
se prijelazne odredbe  predviđene u Prilozima Aktu o pristupanju od 9. prosinca
2011. za Hrvatsku (Prilog V., Poglavlje 10., Odjeljak I., točka 1.).“
6)         U točki 32.d (Direktiva Vijeća
1999/31/EC), nakon stavaka o prijelaznim odredbama umeće se sljedeći
tekst:
„Primjenjuju
se prijelazne odredbe  predviđene u Prilozima Aktu o pristupanju od 9.   prosinca
2011. za Hrvatsku (Prilog V., Poglavlje 10., Odjeljak III.).“
PRILOG II.
ZAVRŠNI
AKT
Opunomoćenici
EUROPSKE UNIJE, dalje u tekstu „Europska unija”,
i
KRALJEVINE BELGIJE,
REPUBLIKE BUGARSKE,
ČEŠKE REPUBLIKE,
KRALJEVINE DANSKE,
SAVEZNE REPUBLIKE NJEMAČKE,
REPUBLIKE ESTONIJE,
IRSKE,
HELENSKE REPUBLIKE,
KRALJEVINE ŠPANJOLSKE,
FRANCUSKE REPUBLIKE,
TALIJANSKE REPUBLIKE,
REPUBLIKE CIPRA,
REPUBLIKE LATVIJE,
REPUBLIKE LITVE,
VELIKOG VOJVODSTVA LUKSEMBURGA,
MAĐARSKE,
MALTE,
KRALJEVINE NIZOZEMSKE,
REPUBLIKE AUSTRIJE,
REPUBLIKE POLJSKE,
PORTUGALSKE REPUBLIKE,
RUMUNJSKE,
REPUBLIKE SLOVENIJE,
SLOVAČKE REPUBLIKE,
REPUBLIKE FINSKE,
KRALJEVINE ŠVEDSKE,
UJEDINJENE KRALJEVINE VELIKE BRITANIJE I SJEVERNE IRSKE,
ugovornih stranaka Ugovora o osnivanju EUROPSKE UNIJE, dalje u tekstu
„države članice EU-a”,
opunomoćenici
ISLANDA,
KNEŽEVINE LIHTENŠTAJNA,
KRALJEVINE NORVEŠKE,
dalje u tekstu „države EFTA-e”,
sve zajedno ugovorne stranke Sporazuma o Europskom gospodarskom
prostoru sastavljenog u Oportu 2. svibnja 1992. (dalje u tekstu „Sporazum o
EGP-u”), zajedno dalje u tekstu „sadašnje ugovorne stranke”, i
opunomoćenici
REPUBLIKE HRVATSKE,
dalje u tekstu „nova ugovorna stranka”,
koji su se sastali u Bruxellesu [DATUM] [GODINA] godine radi
potpisivanja Sporazuma o sudjelovanju Republike Hrvatske u Europskom
gospodarskom prostoru, usvojili su sljedeće tekstove:
I.          Sporazum o sudjelovanju Republike Hrvatske u Europskom
gospodarskom prostoru (dalje u tekstu „Sporazum”);
II.        Niže navedeni tekstovi koji su priloženi Sporazumu:
            Prilog A: Popis iz članka 3. Sporazuma,
            Prilog B: Popis iz članka 4. Sporazuma.
Opunomoćenici sadašnjih ugovornih stranki i opunomoćenici
nove ugovorne stranke donijeli su zajedničke izjave koje su navedene u
nastavku i priložene ovom Završnom aktu:
1.         Zajednička
izjava o što ranijem stupanju na snagu ili privremenoj primjeni Sporazuma o
sudjelovanju Republike Hrvatske u Europskom gospodarskom prostoru;
2.          Zajednička izjava o datumu isteka prijelaznih
odredaba;
3.         Zajedničke izjave o primjeni pravila o podrijetlu nakon
stupanja na snagu Sporazuma o sudjelovanju Republike Hrvatske u Europskom
gospodarskom prostoru;
4.          Zajednička izjava o sektorskim prilagodbama
Lihtenštajna u području slobodnog kretanja osoba;

5.         Zajednička izjava o prioritetnim područjima
navedenima u Protokolu 38b;
6.         Zajednička izjava o financijskim doprinosima.
Opunomoćenici sadašnjih ugovornih stranki i opunomoćenici
nove ugovorne stranke primili su na znanje izjavu navedenu u nastavku i
priloženu ovom Završnom aktu:
Opća zajednička izjava država članica EFTA-e.
Nadalje su se dogovorili da predstavnici sadašnjih ugovornih stranki i
nove ugovorne stranke moraju, najkasnije do stupanja na snagu ovog Sporazuma,
sastaviti i potvrditi Sporazum o EGP-u, kako je izmijenjen Protokolom o
prilagodbi Sporazuma o Europskom gospodarskom prostoru i punim tekstovima svake
odluke Zajedničkog odbora EGP-a, na hrvatskom jeziku.
Oni primaju na znanje Dodatni protokol uz Sporazum između
Kraljevine Norveške i Europske unije o norveškom financijskom mehanizmu za
razdoblje od 2009. do 2014. zbog sudjelovanja Republike Hrvatske u Europskom
gospodarskom prostoru, koji je također priložen ovom Završnom aktu.
Primaju na znanje i Dodatni protokol uz Sporazum između Europske
ekonomske zajednice i Republike Islanda zbog sudjelovanja Republike Hrvatske u
Europskom gospodarskom prostoru, koji je također priložen ovom Završnom
aktu.
Nadalje primaju na znanje i Dodatni protokol uz Sporazum između
Europske ekonomske zajednice i Kraljevine Norveške zbog sudjelovanja Republike
Hrvatske u Europskom gospodarskom prostoru, koji je također priložen ovom
Završnom aktu.
Ističu da su prethodno navedeni protokoli usuglašeni uz
pretpostavku da sudjelovanje u Europskom gospodarskom prostoru ostaje
nepromijenjeno.
ZAJEDNIČKE IZJAVE I IZJAVE SADAŠNJIH
UGOVORNIH STRANKI I NOVE UGOVORNE STRANKE SPORAZUMA
ZAJEDNIČKA IZJAVA O ŠTO RANIJEM STUPANJU
NA SNAGU ILI PRIVREMENOJ PRIMJENI SPORAZUMA O SUDJELOVANJU REPUBLIKE HRVATSKE U
EUROPSKOM GOSPODARSKOM PROSTORU
Stranke naglašavaju važnost što ranijeg stupanja na snagu ili
privremene primjene Sporazuma o sudjelovanju Republike Hrvatske u Europskom
gospodarskom prostoru kako bi se osiguralo dobro funkcioniranje Europskoga
gospodarskog prostora i kako bi se omogućilo Hrvatskoj da iskoristi svoje
sudjelovanje u Europskom gospodarskom prostoru.
ZAJEDNIČKA IZJAVA O DATUMU ISTEKA
PRIJELAZNIH MJERA
Stranke potvrđuju da se prijelazne odredbe iz Ugovora o pristupanju
preuzimaju u Sporazumu o EGP-u te da će isteći istoga dana kada bi
istekle da se proširenje Europske unije i Europskog gospodarskog prostora
dogodilo istovremeno 1. srpnja 2013.
ZAJEDNIČKA IZJAVA U VEZI S PRIMJENOM
PRAVILA O PODRIJETLU NAKON
STUPANJA NA SNAGU SPORAZUMA O SUDJELOVANJU
REPUBLIKE HRVATSKE
U EUROPSKOM GOSPODARSKOM PROSTORU
1. Dokaz o podrijetlu koji je pravilno izdala država članica
EFTA-e ili nova ugovorna stranka u okviru preferencijalnog sporazuma
sklopljenog između država članica EFTA-e i nove ugovorne stranke ili
u okviru jednostranog nacionalnog zakonodavstva države članice EFTA-e ili
nove ugovorne stranke smatra se dokazom o povlaštenom podrijetlu EGP-a, uz
uvjet:
(a) da su dokaz o podrijetlu i prijevozne isprave izdani najkasnije
jedan dan prije datuma pristupanja nove ugovorne stranke Europskoj uniji;
(b) da se dokaz o podrijetlu dostavi carinskim tijelima u roku od
četiri mjeseca od stupanja na snagu Sporazuma.
Ako je roba deklarirana za uvoz iz države članice EFTA-e odnosno
nove ugovorne stranke u novu ugovornu stranku odnosno državu članicu
EFTA-e prije dana pristupanja nove ugovorne stranke Europskoj uniji, prema
preferencijalnom režimu koji je u to vrijeme bio na snazi između države
članice EFTA-e i nove ugovorne stranke, naknadno izdan dokaz o podrijetlu
na temelju tog aranžmana može se prihvatiti i u državama članicama EFTA-e
ili novoj ugovornoj stranki uz uvjet da se podnese carinskim tijelima u roku od
četiri mjeseca od dana stupanja na snagu Sporazuma.
2. Države članice EFTA-e, s jedne strane, i Republika Hrvatska, s
druge strane, ovlaštene su zadržati ovlaštenja kojima im je dodijeljen status
„ovlaštenih izvoznika” u okviru sporazuma sklopljenih između država
članica EFTA-e, s jedne strane, i Republike Hrvatske, s druge strane, uz
uvjet da ovlašteni izvoznici primjenjuju pravila o podrijetlu EGP-a.
Države članice EFTA-e i Republika Hrvatska zamjenjuju ta
ovlaštenja, najkasnije u roku od jedne godine od datuma stupanja na snagu ovog
Sporazuma, novim ovlaštenjima izdanima u skladu s uvjetima koji su
utvrđeni Protokolom 4. Sporazuma o Europskom gospodarskom prostoru.
3. Nadležna carinska tijela država članica EFTA-e i nove ugovorne
stranke prihvaćaju zahtjeve za naknadnu provjeru dokaza o podrijetlu
izdanih na temelju povlaštenih sporazuma i aranžmana iz stavaka 1. i 2. tijekom
razdoblja od tri godine nakon izdavanja dokaza o podrijetlu te ih ta tijela
mogu podnositi tijekom razdoblja od tri godine nakon prihvaćanja dokaza o
podrijetlu.
ZAJEDNIČKA IZJAVA O SEKTORSKOJ PRILAGODBI
LIHTENŠTAJNA U PODRUČJU SLOBODNOG KRETANJA OSOBA
Sadašnje ugovorne stranke i nova ugovorna stranka,
–
pozivajući se na sektorske prilagodbe za
Lihtenštajn u području slobodnog kretanja osoba u skladu s prilozima V. i
VIII. Sporazumu o EGP-u koje su uvedene Odlukom Zajedničkog odbora EGP-a
br. 191/1999 i izmijenjene Sporazumom o sudjelovanju Češke Republike,
Republike Estonije, Republike Cipra, Republike Latvije, Republike Litve, Republike
Mađarske, Republike Malte, Republike Poljske, Republike Slovenije i
Slovačke Republike u Europskom gospodarskom prostoru od 14. listopada
2003.,
–
s obzirom na stalan veliki interes državljana EU-a
i država članica EFTA-e za boravak u Lihtenštajnu koji premašuje neto stopu
useljavanja određenu u prethodno navedenim sektorskim prilagodbama,
–
uzimajući u obzir da sudjelovanje Republike
Hrvatske u EGP-u ima za posljedicu veći broj državljana koji imaju pravo
na slobodno kretanje osoba, kao što je utvrđeno u Sporazumu o Europskom
gospodarskom prostoru,
suglasne su na odgovarajući način uzeti u obzir to
činjenično stanje i nepromijenjeni apsorpcijski kapacitet
Lihtenštajna pri razmatranju sektorske prilagodbe u prilozima V. i VIII.
Sporazumu o EGP-u.
ZAJEDNIČKA IZJAVA O PRIORITETNIM
SEKTORIMA NAVEDENIMA U PROTOKOLU 38B
Sadašnje ugovorne stranke i nova ugovorna stranka podsjećaju da u
slučaju Republike Hrvatske ne moraju biti obuhvaćeni svi prioritetni
sektori kako je određeno u članku 3. Protokola 38b.
ZAJEDNIČKA IZJAVA O FINANCIJSKIM
DOPRINOSIMA
Sadašnje ugovorne stranke i nova ugovorna stranka suglasne su da
pravila o financijskim doprinosima dogovorena u kontekstu proširenja EGP-a ne
budu presedan za razdoblje nakon njihova isteka 30. travnja 2014.
OSTALE IZJAVE JEDNE ILI VIŠE UGOVORNIH
STRANAKA SPORAZUMA
OPĆA ZAJEDNIČKA IZJAVA DRŽAVA
ČLANICA EFTA-e
Države članice EFTA-e primaju na znanje izjave, koje su bitne za
Sporazum o EGP-u, priložene Završnomu aktu Ugovora između Kraljevine
Belgije, Republike Bugarske, Češke Republike, Kraljevine Danske, Savezne
Republike Njemačke, Republike Estonije, Irske, Helenske Republike,
Kraljevine Španjolske, Francuske Republike, Talijanske Republike, Republike
Cipra, Republike Latvije, Republike Litve, Velikog Vojvodstva Luksemburga,
Mađarske, Malte, Kraljevine Nizozemske, Republike Austrije, Republike
Poljske, Portugalske Republike, Rumunjske, Republike Slovenije, Slovačke
Republike, Republike Finske i Kraljevine Švedske, Ujedinjene Kraljevine Velike
Britanije i Sjeverne Irske (države članice Europske unije) i Republike
Hrvatske, o pristupanju Republike Hrvatske Europskoj uniji.
Države članice EFTA-e naglašavaju da se izjave, koje su bitne za
Sporazum o EGP-u, priložene Završnomu aktu Ugovora iz prethodnog stavka, ne
mogu tumačiti ili primjenjivati na način koji je suprotan obvezama
sadašnjih ugovornih stranki i nove ugovorne stranke koje proizlaze iz ovog
Sporazuma ili Sporazuma o EGP-u.
PRILOG III.
DODATNI
PROTOKOL
UZ SPORAZUM
IZMEĐU KRALJEVINE NORVEŠKE
I EUROPSKE UNIJE
O NORVEŠKOM FINANCIJSKOM MEHANIZMU ZA RAZDOBLJE OD 2009. DO 2014. ZBOG
SUDJELOVANJA
REPUBLIKE HRVATSKE
U EUROPSKOM GOSPODARSKOM PROSTORU
EUROPSKA UNIJA
i
KRALJEVINA NORVEŠKA
UZIMAJUĆI U OBZIR Sporazum između
Kraljevine Norveške i Europske unije o norveškom financijskom mehanizmu za
razdoblje od 2009. do 2014.,
UZIMAJUĆI U OBZIR Sporazum o sudjelovanju
Republike Hrvatske u Europskom gospodarskom prostoru,
ODLUČILE SU uključiti Hrvatsku u
postojeći norveški financijski mehanizam 2009. – 2014.
I SKLOPITI OVAJ PROTOKOL:
ČLANAK
1.
1. Sporazum između Kraljevine Norveške i
Europske unije o norveškom financijskom mehanizmu za razdoblje od 2009. do 2014.,
dalje u tekstu „Sporazum”, primjenjuje se mutatis mutandis na Republiku
Hrvatsku.
2. Neovisno o stavku 1., stavci 2. i 3.
članka 3. Sporazuma ne primjenjuje se.
3. Neovisno o stavku 1., članak 6.
Sporazuma ne primjenjuje se. Ako u vezi sa sredstvima odobrenima Hrvatskoj ne
bude preuzetih obveza, ta se sredstva neće preraspodijeliti drugim
državama korisnicama.
ČLANAK
2.
Dodatni financijski doprinos iznosi 4,6
milijuna EUR za Republiku Hrvatsku za razdoblje od 1. srpnja 2013. do
uključivo 30. travnja 2014.; stavlja se na raspolaganje za izdvajanje u
jednom obroku od datuma stupanja na snagu Sporazuma o sudjelovanju Republike
Hrvatske u Europskom gospodarskom prostoru ili sporazuma o privremenoj primjeni
potonjeg Sporazuma i ovog Protokola.
ČLANAK
3.
Ugovorne stranke ratificiraju ili odobravaju
ovaj Protokol u skladu sa svojim postupcima. Isprave o ratifikaciji ili
odobrenju polažu se pri Glavnom tajništvu Vijeća Europske unije.
Protokol stupa na snagu na dan nakon polaganja
posljednje isprave o ratifikaciji ili odobrenju, uz uvjet da su položene i
isprave o ratifikaciji ili odobrenju Sporazuma o sudjelovanju Republike
Hrvatske u Europskom gospodarskom prostoru.
ČLANAK
4.
Ovaj Ugovor, koji je sastavljen u jednom
izvorniku na bugarskom, češkom, danskom, engleskom, estonskom, finskom,
francuskom, grčkom, hrvatskom, latvijskom, litavskom, mađarskom,
malteškom, nizozemskom, njemačkom, poljskom, portugalskom, rumunjskom,
slovačkom, slovenskom, španjolskom, švedskom, talijanskom i norveškom
jeziku, pri čemu je svaki od tih tekstova jednako vjerodostojan,
pohranjuje se pri Glavnom tajništvu Vijeća Europske unije, koje svim
strankama Ugovora dostavlja po jedan ovjereni primjerak.
Sastavljeno u Bruxellesu .... 2013.
Za Europsku uniju
Za Kraljevinu Norvešku
PRILOG IV.
SPORAZUMI
U OBLIKU RAZMJENE PISAMA
O PRIVREMENOJ PRIMJENI
SPORAZUMA O SUDJELOVANJU REPUBLIKE HRVATSKE
U EUROPSKOM GOSPODARSKOM PROSTORU
I PRIVREMENOJ PRIMJENI
POVEZANOG PROTOKOLA
A.        Pismo Europske unije Islandu
Poštovani,
s obzirom na Sporazum o sudjelovanju Republike
Hrvatske u Europskom gospodarskom prostoru („Sporazum o proširenju EGP-a”) i na
tri povezana sporazuma, čast mi je obavijestiti Vas da je Europska unija
spremna primjenjivati Sporazum o proširenju EGP-a od dana nakon datuma zadnje
razmjene pisama o privremenoj primjeni između Europske unije i Islanda,
Lihtenštajna i Norveške, na privremenoj osnovi, uz uvjet da je Island voljan
postupiti jednako.
Bio bih Vam zahvalan kada biste potvrdili
suglasnost Islanda s takvom privremenom primjenom.
Primite, gospodine, izraze mojeg najdubljeg
poštovanja.
U ime
Europske unije
B.        Pismo Islanda Europskoj Uniji
Poštovani,
čast mi je potvrditi primitak Vašeg pisma
s današnjim datumom i suglasnost Islanda s njegovim sadržajem, koji je
sljedeći:
„S obzirom na Sporazum o sudjelovanju
Republike Hrvatske u Europskom gospodarskom prostoru („Sporazum o proširenju
EGP-a”) i na tri povezana sporazuma, čast mi je obavijestiti Vas da je
Europska unija spremna primjenjivati Sporazum o proširenju EGP-a od dana nakon
datuma zadnje razmjene pisama o privremenoj primjeni između Europske unije
i Islanda, Lihtenštajna i Norveške, na privremenoj osnovi, uz uvjet da je
Island voljan postupiti jednako.”
Primite, gospodine, izraze mojeg najdubljeg
poštovanja.
Za Vladu
Islanda
C.        Pismo Europske unije Kneževini
Lihtenštajnu
Poštovani,
s obzirom na Sporazum o sudjelovanju Republike
Hrvatske u Europskom gospodarskom prostoru („Sporazum o proširenju EGP-a”) i na
tri povezana sporazuma, čast mi je obavijestiti Vas da je Europska unija
spremna primjenjivati Sporazum o proširenju EGP-a od dana nakon datuma zadnje
razmjene pisama o privremenoj primjeni između Europske unije i Islanda,
Lihtenštajna i Norveške, na privremenoj osnovi, pod uvjetom da je Kneževina
Lihtenštajn voljna postupiti jednako.
Bio bih Vam zahvalan kada biste potvrdili
suglasnost Kneževine Lihtenštajn s takvom privremenom primjenom.
Primite, gospodine, izraze mojeg najdubljeg
poštovanja.
U ime
Europske unije
D.        Pismo Kneževine Lihtenštajna
Europskoj uniji
Poštovani,
čast mi je potvrditi primitak vašeg pisma
s današnjim datumom i suglasnost Kneževine Lihtenštajna s njegovim sadržajem,
koji je sljedeći:
„S obzirom na Sporazum o sudjelovanju
Republike Hrvatske u Europskom gospodarskom prostoru („Sporazum o proširenju
EGP-a”) i na tri povezana sporazuma, čast mi je obavijestiti Vas da je
Europska unija spremna primjenjivati Sporazum o proširenju EGP-a od dana nakon
datuma zadnje razmjene pisama o privremenoj primjeni između Europske unije
i Islanda, Lihtenštajna i Norveške, na privremenoj osnovi, pod uvjetom da je
Kneževina Lihtenštajn voljna postupiti jednako.”
Primite, gospodine, izraze mojeg najdubljeg
poštovanja.
Za Vladu
Kneževine
Lihtenštajna
E.         Pismo Europske unije Kraljevini
Norveškoj
Poštovani,
s obzirom na Sporazum o sudjelovanju Republike
Hrvatske u Europskom gospodarskom prostoru („Sporazum o proširenju EGP-a”) i na
tri povezana sporazuma, čast mi je obavijestiti Vas da je Europska unija
spremna na privremenoj osnovi primjenjivati Sporazum o proširenju Europskog
gospodarskog prostora i sljedeći povezani protokol:
–        Dodatni
protokol uz Sporazum između Kraljevine Norveške i Europske unije o norveškom
financijskom mehanizmu za razdoblje od 2009. do 2014.,
od dana nakon datuma zadnje razmjene pisama o
privremenoj primjeni između Europske unije i Islanda, Lihtenštajna i
Norveške, uz uvjet da je Kraljevina Norveška voljna postupiti jednako.
Bio bih Vam zahvalan kada biste potvrdili
suglasnost Kraljevine Norveške s takvom privremenom primjenom.
Primite, gospodine, izraze mojeg najdubljeg
poštovanja.
U ime
Europske
unije
F.         Pismo Kraljevine Norveške
Europskoj uniji
Poštovani,
čast mi je potvrditi primitak vašeg pisma
s današnjim datumom i suglasnost Kraljevine Norveške s njegovim sadržajem, koji
je sljedeći:
„Poštovani,
S obzirom na Sporazum o sudjelovanju Republike
Hrvatske u Europskom gospodarskom prostoru („Sporazum o proširenju EGP-a”) i na
tri povezana sporazuma, čast mi je obavijestiti Vas da je Europska unija
spremna na privremenoj osnovi primjenjivati Sporazum o proširenju Europskog
gospodarskog prostora i sljedeći povezani protokol:
–        Dodatni
protokol uz Sporazum između Kraljevine Norveške i Europske unije o
norveškom financijskom mehanizmu za razdoblje od 2009. do 2014.,
od dana nakon datuma zadnje razmjene pisama o
privremenoj primjeni između Europske unije i Islanda, Lihtenštajna i
Norveške, uz uvjet da je Kraljevina Norveška voljna postupiti jednako.”
Primite, gospodine, izraze mojeg najdubljeg
poštovanja.
Za Vladu
Kraljevine
Norveške


				|

		52014PC0106

			Prijedlog ODLUKE VIJEĆA o stajalištu Europske unije u Zajedničkom odboru za carinsku suradnju EU-a i Kine u vezi s uzajamnim priznavanjem programa za ovlaštene gospodarske subjekte u Europskoj uniji i programa mjera za klasificirano upravljanje poduzećima u Narodnoj Republici Kini /* COM/2014/0106 final - 2014/0054 (NLE) */

			   	OBRAZLOŽENJE
1.           KONTEKST PRIJEDLOGA
Zakonodavstvo Europske unije („EU”) o
ovlaštenim gospodarskim subjektima („AEO”) uvedeno je izmjenom Carinskog
zakonika Zajednice (Uredba 648/2005 donesena u travnju 2005.) To zakonodavstvo
o AEO-u stupilo je na snagu u siječnju 2008. Cilj programa trgovinskog
partnerstva poput programa AEO je olakšati trgovinu pouzdanim trgovcima koji
poštuju carinske zahtjeve i koji jamče sigurnost svog
udjela u
međunarodnom opskrbnom lancu.
Uzajamnim se priznavanjem programa trgovinskog
partnerstva povećava sigurnost cjelokupnog opskrbnog lanca i olakšava
trgovina. Njime se na međunarodnoj razini konsolidira pristup dogovoren u
okviru standarda za osiguranje i olakšavanje trgovine Svjetske carinske
organizacije. Njime se uzima u obzir poslovna zajednica i njezin interes da se
izbjegne povećanje zahtjeva i standardiziraju postupci carinske
sigurnosti.
Sporazum o suradnji i uzajamnoj
administrativnoj pomoći u carinskim pitanjima („CCMAAA”) između
Europske zajednice i vlade Narodne Republike Kine („Kina”) potpisan 8. prosinca
2004. temelj je carinskih odnosa između EU-a i Kine. U skladu s CCMAAA
odgovarajuća carinska tijela obvezuju se razvijati carinsku suradnju kojom
su obuhvaćena sva pitanja povezana s primjenom carinskog zakonodavstva.
Osobito se obvezuju razvijati aktivnosti za olakšavanje trgovine u carinskim
pitanjima uzimajući u obzir rad međunarodnih organizacija.
Uzajamnim bi se priznavanjem trebalo
omogućiti EU-u i Kini da predvide olakšavajuće povlastice za
gospodarske subjekte koji su uložili u usklađenost i sigurnost opskrbnog
lanca i koji su certificirani u skladu s odgovarajućim programima
trgovinskog partnerstva.
U rujnu 2010. Zajednički odbor za carinsku
suradnju EU-a i Kine („JCCC”) zatražio je da se izradi nacrt plana za uzajamno
priznavanje programa AEO. U prosincu 2010. postignut je sporazum o tom planu na
sastanku Zajedničke upravljačke skupine za carinsku suradnju EU –
Kina („JCCC SG”).
U lipnju 2011. Radna skupina za uzajamno
priznavanje AEO-a između EU-a i Kine dovršila je detaljnu usporedbu EU-ova
programa AEO i kineskog programa mjera za klasificirano upravljanje
poduzećima. Nakon te detaljne usporedbe u koju su bili uključeni i
pregledi dokumentacije i provjere praktične provedbe skupina JCCC SG EU –
Kina zaključila je da se ta dva programa mogu smatrati međusobno
spojivima.
U lipnju 2012. skupina JCCC SG EU – Kina
odlučila je pokrenuti službene pregovore. Otada su se održala tri kruga
pregovora: prvi u siječnju 2013., drugi u ožujku 2013. i treći u
listopadu 2013. kako bi se dovršio nacrt odluke skupine JCCC SG EU – Kina o
uzajamnom priznavanju AEO-a.
Uzajamno priznavanje programa trgovinskog
partnerstva ključna je sastavnica strateškog okvira za carinsku suradnju
između EU-a i Kine.
2.           REZULTATI SAVJETOVANJA SA ZAINTERESIRANIM
STRANAMA I OCJENE UTJECAJA
U okviru Radne skupine Vijeća Europske
unije za carinsku uniju obavljeno je savjetovanje s državama članicama.
Nema potrebe za procjenom utjecaja ako se
odlukom skupine JCCC SG EU – Kina provede CCMAAA i ne izmijeni njegov sadržaj.
3.           PRAVNI ELEMENTI PRIJEDLOGA
Vijeće se poziva da donese stajalište
Unije o nacrtu odluke JCCC-a na temelju članka 207. stavka 4. prvog
podstavka u vezi s člankom 218. stavkom 9. Ugovora o funkcioniranju
Europske Unije („UFEU”).
Pravna osnova za nacrt odluke JCCC-a
utvrđena je člankom 21. CCMAAA-a.
Prijedlog je obuhvaćen zajedničkom
trgovinskom politikom pod isključivom nadležnošću Unije. Načelo
supsidijarnosti stoga se ne primjenjuje.
4.           PRORAČUNSKE IMPLIKACIJE
Ne postoji izravan utjecaj na proračun
Unije.
2014/0054 (NLE)
Prijedlog
ODLUKE VIJEĆA
o stajalištu Europske unije u
Zajedničkom odboru za carinsku suradnju EU-a i Kine u vezi s uzajamnim
priznavanjem programa za ovlaštene gospodarske subjekte u Europskoj uniji i
programa mjera za klasificirano upravljanje poduzećima u Narodnoj
Republici Kini
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. stavak 4. prvi podstavak, u
vezi s člankom 218. stavkom 9.,
uzimajući u obzir prijedlog Europske
komisije,
budući da:
(1)       Sporazum o suradnji i
uzajamnoj administrativnoj pomoći u carinskim pitanjima između
Europske zajednice i vlade Narodne Republike Kine (Kina) (dalje u tekstu
„CCMAAA”) stupio je na snagu 1. travnja 2005.
(2)       U skladu s člankom 6.
CCMAAA-a ugovorne stranke obvezuju se razvijati carinsku suradnju koja
obuhvaća sva pitanja povezana s primjenom carinskog zakonodavstva te se
obvezuju razvijati aktivnosti za olakšavanje trgovine u carinskim pitanjima.
(3)       Uzajamnim se priznavanjem
programa trgovinskog partnerstva, tj. programa za ovlaštene gospodarske
subjekte u Europskoj uniji (Unija) i programa mjera za klasificirano
upravljanje poduzećima u Kini povećava sigurnost i zaštita opskrbnog
lanca te olakšava međunarodna trgovina omogućujući strankama da
predvide olakšavajuće povlastice za gospodarske subjekte koji su uložili u
usklađenost i osigurali svoj udio u međunarodnom opskrbnom lancu i
koji su certificirani u skladu s odgovarajućim programima trgovinskog
partnerstva.
(4)       Stoga je primjereno provesti
uzajamno priznavanje programa trgovinskog partnerstva.
(5)       Uzajamno priznavanje provest
će se odlukom Zajedničkog odbora za carinsku suradnju EU-a i Kine
(JCCC) koji je osnovan u skladu s člankom 21. CCMAAA-a.
(6)       Unija bi stoga trebala
zauzeti stajalište u JCCC-u kao što je utvrđeno u priloženom nacrtu
odluke,
DONIJELO JE
OVU ODLUKU:
Članak 1.
Stajalište Europske unije u Zajedničkom
odboru za carinsku suradnju osnovanog Sporazumom o suradnji i uzajamnoj
administrativnoj pomoći u carinskim pitanjima između Europske
zajednice i Narodne Republike Kine temelji se na nacrtu Odluke Zajedničkog
odbora za carinsku suradnju priloženom ovoj Odluci.
Članak 2.
Nakon
donošenja, Odluka Zajedničkog odbora za carinsku suradnju objavljuje se u Službenom
listu Europske unije.
Članak 3.
Ova Odluka
stupa na snagu od potpisivanja.
Sastavljeno u Bruxellesu
                                                                       Za
Vijeće
                                                                       Predsjednik


				|

		52015PC0101

			Prijedlog ODLUKE VIJEĆA o sklapanju Sporazuma između Europske unije i Republike Vanuatua o ukidanju viza za kratkotrajni boravak /* COM/2015/0101 final - 2015/0052 (NLE) */

			   	OBRAZLOŽENJE
1.           POLITIČKI I PRAVNI
KONTEKST
U Uredbi
Vijeća (EZ) br. 539/2001[1]
navode se treće zemlje čiji državljani moraju imati vizu pri prelasku
vanjskih granica država članica i zemlje čiji su državljani izuzeti
od tog zahtjeva. Uredba (EZ) br. 539/2001 primjenjuje se u svim državama
članicama, osim Irske i Ujedinjene Kraljevine.
Uredbom (EU)
br. 509/2014 Europskog parlamenta i Vijeća[2] izmijenjena je Uredba
(EZ) br. 539/2001 tako što je 19 zemalja prebačeno u Prilog II. u
kojem se navodi popis trećih zemalja čiji su državljani izuzeti od
obveze posjedovanja vize. Tih su 19 zemalja sljedeće: Dominika, Grenada,
Kiribati, Kolumbija, Maršalovi Otoci, Mikronezija, Nauru, Palau, Peru, Sveta
Lucija, Sveti Vincent i Grenadini, Samoa, Salomonovi Otoci, Timor-Leste, Tonga,
Trinidad i Tobago, Tuvalu, Ujedinjeni Arapski Emirati i Vanuatu. Uz
upućivanja na svaku od tih zemalja u Prilogu II. navedena je sljedeća
bilješka: „izuzeće od obveze posjedovanja vize primjenjuje se od dana
stupanja na snagu sporazuma o izuzeću od obveze posjedovanja vize koji se
treba sklopiti s Europskom unijom”.
Uredba (EU)
br. 509/2014 donesena je 20. svibnja 2014. te je stupila na snagu 9.
lipnja 2014. Komisija je u srpnju 2014. dostavila Vijeću preporuku da je
ovlasti za početak pregovora o sporazumima o ukidanju viza sa svakom od
sljedećih 17 zemalja: Dominikom, Grenadom, Kiribatima, Maršalovim Otocima,
Mikronezijom, Nauruom, Palauom, Svetom Lucijom, Svetim Vincentom i Grenadinima,
Samoom, Salomonovim Otocima, Timor-Lesteom, Tongom, Trinidadom i Tobagom,
Tuvaluom, Ujedinjenim Arapskim Emiratima i Vanuatuom[3]. Vijeće je 9.
listopada 2014. dostavilo pregovaračke smjernice Komisiji.
U skladu s uvodnom
izjavom 5. Uredbe (EU) br. 509/2014 i zajedničkom izjavom izdanom u
trenutku donošenja, na Kolumbiju i Peru primjenjuje se poseban postupak kojim
se zahtijeva daljnje ocjenjivanje njihova ispunjavanja odgovarajućih
kriterija, prije nego što Komisija može dostaviti Vijeću preporuke za
odluke o odobrenju otvaranja pregovora o sporazumima o ukidanju viza s tim
dvjema zemljama. Stoga one nisu uključene u navedenu preporuku
Vijeću.
Pregovori o
sporazumu o ukidanju viza s Vanuatuom započeli su 19. studenoga 2014. u
Bruxellesu. Tijekom tog sastanka mogao se revidirati cijeli tekst nacrta i
postignut je dogovor o svim njegovim aspektima. Nakon nekoliko naknadnih
neformalnih razgovora, glavni su pregovarači parafirali sporazum 4.
prosinca 2014.
Države članice obaviještene su tijekom
sastanaka Radne skupine za vize u okviru Vijeća koji su održani 21. studenoga
2014.
Sa strane Unije, pravna je osnova sporazuma
članak 77. stavak 2. točka (a) Ugovora o funkcioniranju Europske
unije (UFEU), u vezi s njegovim člankom 218.
[...] potpisao/la
je Sporazum dana [...] u ime Europske unije. U skladu s člankom 218. stavkom
6. drugim podstavkom točkom (a) UFEU-a, Europski parlament dao je svoju
suglasnost za sklapanje Sporazuma dana [...].
2.           ISHOD PREGOVORA
Komisija smatra da
su ciljevi koje je Vijeće postavilo u svojim pregovaračkim
smjernicama postignuti i da je nacrt sporazuma o ukidanju viza prihvatljiv za
Uniju.
Njegov
konačan sadržaj može se sažeti kako slijedi:
Svrha
Sporazumom se građanima Europske unije i
državljanima Vanuatua omogućava boravak bez vize na državnom području
druge ugovorne stranke od najviše 90 dana u bilo kojem razdoblju od 180 dana.
Kako bi se osiguralo jednako postupanje prema
svim građanima EU-a, u sporazum je uključena odredba prema kojoj
Vanuatu može suspendirati primjenu sporazuma ili ga otkazati samo u odnosu na
sve države članice Europske unije te da i Unija može suspendirati primjenu
sporazuma ili ga otkazati samo u odnosu na sve države članice.
Posebni položaj
Ujedinjene Kraljevine i Irske prikazan je u preambuli.
Područje primjene
Ukidanjem viza obuhvaćene su sve
kategorije osoba (nositelji obične, diplomatske, službene i posebne
putovnice) čija svrha putovanja ne uključuje obavljanje plaćene
aktivnosti. Svaka država članica i Vanuatu mogu za tu kategoriju uvesti
obvezu posjedovanja vize za državljane druge stranke u skladu s primjenjivim
pravom Unije ili nacionalnim pravom. Kako bi se osigurala usklađena
provedba, sporazumu je priložena zajednička izjava o tumačenju
kategorije osoba koje putuju u svrhu obavljanja plaćene aktivnosti.
Trajanje boravka
Sporazumom se građanima Europske unije i
državljanima Vanuatua omogućava boravak bez vize na državnom području
druge ugovorne stranke od najviše 90 dana u bilo kojem razdoblju od 180 dana.
Zajednička izjava o tumačenju tog razdoblja od 90 dana priložena je
sporazumu.
Sporazumom se uzima u obzir položaj država
članica koje još ne primjenjuju u cijelosti schengensku pravnu
stečevinu. Sve dok nisu dio schengenskog prostora bez unutarnjih granica,
ukidanjem viza državljani Vanuatua stječu pravo boravka od 90 dana u bilo
kojem razdoblju od 180 dana na državnom području svake od tih država
članica (Bugarske, Hrvatske, Cipra i Rumunjske), neovisno o razdoblju
izračunatom za cijeli schengenski prostor.
Teritorijalna primjena
Sporazum sadržava odredbe o njegovoj
teritorijalnoj primjeni: u slučaju Francuske i Nizozemske, ukidanjem viza
državljani Vanuatua imali bi pravo na boravak samo na europskim područjima
tih država članica.
Izjave
Sporazumu su
priložene i druge zajedničke izjave:
– o potpunom
širenju informacija o sadržaju i posljedicama sporazuma o ukidanju viza i
povezanim pitanjima, kao što su uvjeti ulaska, i
– o pridruživanju
Norveške, Islanda, Švicarske i Lihtenštajna provedbi, primjeni i razvoju
schengenske pravne stečevine.
3.           ZAKLJUČCI
Imajući na umu navedene rezultate,
Komisija predlaže Vijeću da, nakon što dobije suglasnost Europskog
parlamenta, odobri Sporazum između Europske unije i Vanuatua o ukidanju
viza za kratkotrajni boravak.
2015/0052 (NLE)
Prijedlog
ODLUKE VIJEĆA
o sklapanju Sporazuma između Europske
unije i Republike Vanuatua o ukidanju viza za kratkotrajni boravak
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 77. stavak 2. točku (a), u
vezi s člankom 218. stavkom 6. drugim podstavkom točkom (a),
uzimajući u obzir prijedlog Europske
komisije,
uzimajući u obzir suglasnost Europskog
parlamenta,
budući da:
(1)       Komisija je u ime Europske
unije pregovarala o Sporazumu s Republikom Vanuatuom (dalje u tekstu „Vanuatu”)
o ukidanju viza za kratkotrajni boravak (dalje u tekstu „Sporazum”).
(2)       Sporazum je potpisan, u ime
Europske unije, dana …….2015. i privremeno se primjenjuje od tog datuma,
podložno njegovu mogućem sklapanju na kasniji datum, u skladu s
Odlukom……../……/EU Vijeća od [………….].
(3)       Sporazum bi trebalo odobriti.
(4)       Sporazumom se osniva
Zajednički odbor za upravljanje Sporazumom, koji donosi svoj poslovnik.
Primjereno je osigurati pojednostavnjeni postupak za utvrđivanje
stajališta Unije u ovom slučaju.
(5)       U skladu s Protokolom o
stajalištu Ujedinjene Kraljevine i Irske s obzirom na područje slobode,
sigurnosti i pravde i Protokolom o schengenskoj pravnoj stečevini
uključenoj u okvir Europske unije, koji su priloženi Ugovoru o Europskoj
uniji i Ugovoru o funkcioniranju Europske unije, te potvrđujući da se
odredbe Sporazuma ne primjenjuju na Ujedinjenu Kraljevinu i Irsku,
ODLUČILO JE:
Članak 1.
Sporazum između Europske unije i Vanuatua
o ukidanju viza za kratkotrajni boravak odobrava se u ime Unije.
Članak 2.
Predsjednik Vijeća dostavlja obavijest
predviđenu člankom 8. stavkom 1. Sporazuma[4].
Članak 3.
Komisija, uz pomoć stručnjaka iz
država članica, predstavlja Uniju u Zajedničkom odboru
stručnjaka koji je uspostavljen člankom 6. Sporazuma.
Članak 4.
Stajalište Unije u Zajedničkom odboru
stručnjaka u pogledu donošenja poslovnika, kako se zahtijeva člankom
6. stavkom 4. Sporazuma, utvrđuje Komisija nakon savjetovanja s posebnim
odborom koji imenuje Vijeće.
Članak 5.
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               Uredba Vijeća (EZ) br. 539/2001 od 15. ožujka 2001.
o popisu trećih zemalja čiji državljani moraju imati vizu pri
prelasku vanjskih granica i zemalja čiji su državljani izuzeti od tog
zahtjeva, SL L 81, 21.3.2001., str. 1.
[2]               Uredba (EU) br. 509/2014 Europskog parlamenta i
Vijeća od 15. svibnja 2014. o izmjeni Uredbe Vijeća (EZ) br. 539/2001
o popisu trećih zemalja čiji državljani moraju imati vizu pri
prelasku vanjskih granica i zemalja čiji su državljani izuzeti od tog zahtjeva,
SL L 149, 20.5.2014., str. 67.
[3]               COM (2014) 467, 17.7.2014.
[4]               Glavno tajništvo Vijeća objavit će dan
stupanja na snagu Sporazuma u Službenom listu Europske unije.
SPORAZUM
između Europske unije i Republike Vanuatua o
ukidanju viza za kratkotrajni boravak
EUROPSKA UNIJA, dalje u tekstu „Unija”, i
REPUBLIKA VANUATU, dalje u tekstu „Vanuatu”, i
zajedno s Unijom dalje u tekstu „ugovorne stranke”,
U CILJU daljnjeg razvoja prijateljskih odnosa
između ugovornih stranaka i u želji olakšanja putovanja osiguranjem ulaska
i kratkotrajnog boravka bez viza za svoje građane,
UZIMAJUĆI U OBZIR Uredbu (EU)
br. 509/2014 Europskog parlamenta i Vijeća od 15. svibnja 2014. o
izmjeni Uredbe Vijeća (EZ) br. 539/2001 o popisu trećih zemalja
čiji državljani moraju imati vizu pri prelasku vanjskih granica i zemalja
čiji su državljani izuzeti od tog zahtjeva, među ostalim,
premještanjem 19 trećih zemalja, uključujući Vanuatu, na popis
trećih zemalja čiji su državljani izuzeti od obveze posjedovanja vize
za kratkotrajni boravak u državama članicama Europske unije (EU),
IMAJUĆI NA UMU da se u članku 1.
Uredbe (EU) br. 509/2014 navodi da se za tih 19 zemalja izuzeće od
obveze posjedovanja vize primjenjuje od dana stupanja na snagu sporazuma o
izuzeću od obveze posjedovanja vize koji se zaključuje s Europskom
unijom,
ŽELEĆI zaštititi načelo jednakog
postupanja prema svim građanima EU-a,
UZIMAJUĆI U OBZIR da osobe koje putuju u
svrhu obavljanja plaćene aktivnosti tijekom svojeg kratkotrajnog boravka
nisu obuhvaćene ovim Sporazumom pa se stoga na tu kategoriju nastavljaju
primjenjivati mjerodavna pravila prava Unije i nacionalni propisi država
članica te nacionalni propisi Vanuatua o obvezi posjedovanja vize ili o
izuzeću od te obveze i o pristupu zapošljavanju,
UZIMAJUĆI U OBZIR Protokol o stajalištu
Ujedinjene Kraljevine i Irske s obzirom na područje slobode, sigurnosti i
pravde i Protokol o schengenskoj pravnoj stečevini uključenoj u okvir
Europske unije, koji su priloženi Ugovoru o Europskoj uniji i Ugovoru o
funkcioniranju Europske unije, te potvrđujući da se odredbe ovog
Sporazuma ne primjenjuju na Ujedinjenu Kraljevinu i Irsku,
SPORAZUMJELE SU SE KAKO SLIJEDI:
Članak
1.
Svrha
Sporazumom se građanima Europske unije i
državljanima Vanuatua omogućava boravak bez vize na državnom području
druge ugovorne stranke od najviše 90 dana u bilo kojem razdoblju od 180 dana.
Članak
2.
Definicije
Za potrebe ovog Sporazuma:
(a) „država članica“ znači svaka država
članica Europske unije, osim Ujedinjene Kraljevine i Irske;
(b) „građanin Europske unije“ znači
državljanin države članice iz točke (a);
(c) „državljanin Vanuatua“ znači svaka
osoba koja ima državljanstvo Vanuatua;
(d) „schengenski prostor“ znači prostor
bez unutarnjih granica koji se sastoji od državnih područja država
članica iz točke (a) koje primjenjuju schengensku pravnu
stečevinu u cijelosti.
Članak
3.
Područje
primjene
1. Građani Europske unije koji imaju
valjanu običnu, diplomatsku, službenu ili posebnu putovnicu izdanu od
države članice, mogu bez vize ući na državno područje Vanuatua i
na njemu boraviti u razdoblju navedenom u članku 4. stavku 1.
Državljani Vanuatua koji imaju valjanu
običnu, diplomatsku, službenu ili posebnu putovnicu izdanu od Vanuatua,
mogu bez vize ući na državno područje država članica i na njemu
boraviti u razdoblju navedenom u članku 4. stavku 2.
2. Stavak 1. ne primjenjuje se na osobe koje
putuju u svrhu obavljanja plaćene aktivnosti.
Za tu kategoriju osoba svaka država članica
može zasebno uvesti obvezu posjedovanja vize za državljane Vanuatua ili je može
ukinuti u skladu s člankom 4. stavkom 3. Uredbe (EZ) br. 539/2001.
Vanuatu može za tu kategoriju osoba donijeti
odluku o obvezi posjedovanja vize ili o njezinu ukidanju za državljane svake
države članice zasebno u skladu sa svojim nacionalnim pravom.
3. Ukidanje obveze posjedovanja vize koje je
predviđeno ovim Sporazumom primjenjuje se ne dovodeći u pitanje
propise ugovornih stranaka u vezi s uvjetima za ulazak i kratkotrajni boravak.
Države članice i Vanuatu zadržavaju pravo odbiti ulazak i kratkotrajni
boravak na svojim državnim područjima ako nije ispunjen jedan od tih
uvjeta ili više njih.
4. Ukidanje obveze posjedovanja vize
primjenjuje se bez obzira na vrstu prijevoza kojim se koristi za prelazak
granica ugovornih stranaka.
5. Pitanja koja nisu obuhvaćena ovim
Sporazumom uređena su pravom Unije, nacionalnim propisima država
članica i nacionalnim pravom Vanuatua.
Članak
4.
Trajanje
boravka
1. Građani Europske unije mogu boraviti
na državnom području Vanuatua najviše 90 dana u bilo kojem razdoblju od
180 dana.
2. Građani Vanuatua mogu boraviti na
državnom području država članica koje u cijelosti primjenjuju
schengensku pravnu stečevinu najviše 90 dana u bilo kojem razdoblju od 180
dana. To razdoblje izračunava se neovisno o trajanju boravka u državi
članici koja još ne primjenjuje u cijelosti schengensku pravnu
stečevinu.
Građani Vanuatua mogu boraviti najviše 90
dana u bilo kojem razdoblju od 180 dana na državnom području svake države
članice koja još ne primjenjuje u cijelosti schengensku pravnu
stečevinu, neovisno o izračunatom trajanju boravka na državnom
području država članica koje primjenjuju schengensku pravnu
stečevinu u cijelosti.
3. Ovim se Sporazumom ne utječe na
mogućnost Vanuatua i država članica da produlje razdoblje boravka na
više od 90 dana u skladu s nacionalnim pravom i pravom Unije.
Članak
5.
Teritorijalna
primjena
1. U pogledu Francuske Republike odredbe ovog
Sporazuma primjenjuju se samo na europsko područje Francuske Republike.
2. U pogledu Kraljevine Nizozemske odredbe
ovog Sporazuma primjenjuju se samo na europsko područje Kraljevine
Nizozemske.
Članak
6.
Zajednički
odbor za upravljanje Sporazumom
1. Ugovorne stranke osnivaju zajednički
odbor stručnjaka (dalje u tekstu „Odbor”) koji se sastoji od predstavnika
Europske unije i predstavnika Vanuatua. Uniju predstavlja Europska komisija.
2. Odbor, među ostalim, ima sljedeće
zadatke:
(a) nadzor provedbe ovog Sporazuma;
(b) predlaganje izmjena ili dopuna ovom
Sporazumu;
(c) rješavanje sporova koji proizlaze iz
tumačenja ili primjene odredaba ovog Sporazuma.
3. Odbor se, prema potrebi, sastaje na zahtjev
jedne ugovorne stranke.
4. Odbor donosi svoj poslovnik.
Članak
7.
Odnos
između ovog Sporazuma i postojećih bilateralnih sporazuma o ukidanju
obveze posjedovanja viza između država članica i Vanuatua
Ovaj Sporazum ima prednost pred odredbama
svakog bilateralnog sporazuma ili dogovora zaključenog između
pojedinih država članica i Vanuatua ako se njihovim odredbama uređuju
pitanja koja ulaze u područje primjene ovog Sporazuma.
Članak
8.
Završne
odredbe
1. Ugovorne stranke ratificiraju ili
odobravaju ovaj Sporazum u skladu sa svojim mjerodavnim unutarnjim postupcima i
Sporazum stupa na snagu prvog dana drugog mjeseca nakon datuma na koji su
ugovorne stranke priopćile jedna drugoj da su navedeni postupci
okončani.
2. Ovaj se Sporazum sklapa na neodređeno
vrijeme, osim ako se otkaže u skladu sa stavkom 5.
3. Ovaj se Sporazum može izmijeniti pisanim
sporazumom ugovornih stranaka. Izmjene stupaju na snagu nakon što ugovorne
stranke obavijeste jedna drugu o okončanju unutarnjih postupaka potrebnih
u tu svrhu.
4. Svaka ugovorna stranka može suspendirati
provedbu cijelog ili dijela ovog Sporazuma, posebno zbog javnog poretka,
zaštite nacionalne sigurnosti ili zaštite javnog zdravlja, nezakonite
imigracije ili ponovnog uvođenja obveze posjedovanja vize od strane neke
od ugovornih stranaka. Odluka o suspenziji priopćuje se drugoj ugovornoj
stranci najkasnije dva mjeseca prije njezina stupanja na snagu. Ugovorna
stranka koja je suspendirala primjenu ovog Sporazuma bez odgode
obavješćuje drugu ugovornu stranku o prestanku postojanja razloga za
suspenziju.
5. Svaka ugovorna stranka može otkazati ovaj
Sporazum pisanom obaviješću drugoj ugovornoj stranci. Ovaj Sporazum
prestaje važiti 90 dana od datuma takve obavijesti.
6. Vanuatu može suspendirati primjenu ovog
Sporazuma ili ga otkazati samo u odnosu na sve države članice.
7. Unija može suspendirati primjenu ovog
Sporazuma ili ga otkazati samo u odnosu na sve države članice.
Sastavljeno u Bruxellesu, u dva primjerka
svaki na bugarskom, češkom, danskom, engleskom, estonskom, finskom,
francuskom, grčkom, hrvatskom, latvijskom, litavskom, mađarskom,
malteškom, nizozemskom, njemačkom, poljskom, portugalskom, rumunjskom,
slovačkom, slovenskom, španjolskom, švedskom i talijanskom jeziku, pri
čemu je svaki od tih tekstova jednako vjerodostojan.
ZAJEDNIČKA IZJAVA O ISLANDU, NORVEŠKOJ,
ŠVICARSKOJ I LIHTENŠTAJNU
Ugovorne stranke primaju na znanje bliski
odnos između Europske unije i Norveške, Islanda, Švicarske i Lihtenštajna,
posebno na temelju sporazuma od 18. svibnja 1999. i 26. listopada 2004. o
pridruživanju navedenih zemalja provedbi, primjeni i razvoju schengenske pravne
stečevine.
U takvim je okolnostima poželjno da tijela
Norveške, Islanda, Švicarske i Lihtenštajna, s jedne strane, i Vanuatua, s
druge strane, bez odlaganja sklope bilateralne sporazume o ukidanju viza za
kratkotrajni boravak koji bi sadržavali odredbe kao u ovom Sporazumu.
ZAJEDNIČKA IZJAVA O TUMAČENJU
KATEGORIJE OSOBA KOJE PUTUJU U SVRHU OBAVLJANJA PLAĆENE AKTIVNOSTI U
SKLADU S ČLANKOM 3. STAVKOM 2. OVOG SPORAZUMA
Želeći osigurati zajedničko
tumačenje, ugovorne stranke suglasne su da, za potrebe ovog Sporazuma,
kategorija osoba koje obavljaju plaćenu aktivnost obuhvaća osobe koje
ulaze na državno područje druge ugovorne stranke u svrhu obavljanja
plaćenog zanimanja/aktivnosti kao zaposlenik ili pružatelj usluga.
Ta kategorija ne bi trebala obuhvaćati:
— poslovne osobe, tj. osobe koje putuju za
potrebe poslovanja (bez sklapanja radnog odnosa u državi druge ugovorne
stranke),
— sportaše i umjetnike koji obavljaju
aktivnost na ad hoc osnovi,
— novinare koje je uputila medijska kuća
iz njihove matične države, i
— pripravnike u poduzećima.
Provedbu ove izjave nadzire zajednički
odbor prema svojim nadležnostima u skladu s člankom 6. ovog Sporazuma, te
može predložiti izmjene ako to na temelju iskustava ugovornih stranaka smatra
potrebnim.
ZAJEDNIČKA IZJAVA O TUMAČENJU
RAZDOBLJA OD 90 DANA U BILO KOJEM RAZDOBLJU OD 180 DANA KAO ŠTO JE NAVEDENO U
ČLANKU 4. OVOG SPORAZUMA
Ugovorne stranke suglasne su da razdoblje od
najviše 90 dana u bilo kojem razdoblju od 180 dana kako je utvrđeno u
članku 4. ovog Sporazuma znači neprekidni posjet ili nekoliko
uzastopnih posjeta čije ukupno trajanje ne prelazi 90 dana u bilo kojem
razdoblju od 180 dana.
Pojam „bilo koji” podrazumijeva primjenu
pomičnog referentnog razdoblja od 180 dana, računajući
retroaktivno svaki dan boravka u posljednjem razdoblju od 180 dana, kako bi se
provjerilo poštuje li se i dalje uvjet maksimalno dozvoljenog boravka od 90
dana u bilo kojem razdoblju od 180 dana. Među ostalim, to znači da se
u slučaju odsutnosti u neprekinutom razdoblju od 90 dana dozvoljava novi
boravak u trajanju do 90 dana.
ZAJEDNIČKA IZJAVA O INFORMIRANJU
GRAĐANA O SPORAZUMU O UKIDANJU VIZA
Priznajući važnost transparentnosti za
građane Europske unije i državljane Vanuatua, ugovorne stranke suglasne su
osigurati potpuno širenje informacija o sadržaju i posljedicama sporazuma o
ukidanju viza i povezanim pitanjima, kao što su uvjeti ulaska.


				|

		52014PC0267

			Prijedlog ODLUKE VIJEĆA o stajalištu koje treba donijeti u ime Europske unije u pogledu prijedloga za izmjenu dodataka Konvencije o zaštiti migratornih vrsta divljih životinja s obzirom na jedanaesto zasjedanje Konferencije stranaka /* COM/2014/0267 final - 2014/0139 (NLE) */

			   	OBRAZLOŽENJE
1. Cilj Konvencije o zaštiti migratornih vrsta
divljih životinja (poznata i kao CMS ili Bonnska konvencija) zaštita je
kopnenih, morskih i ptičjih migratornih vrsta na području njihova
rasprostranjenja. Riječ je o međuvladinom ugovoru o zaštiti divljih
biljnih i životinjskih vrsta i njihovih staništa na globalnoj razini,
sklopljenom pod pokroviteljstvom Programa Ujedinjenih naroda za okoliš.
Europska unija stranka je Konvencije o zaštiti migratornih vrsta divljih
životinja od 1. studenoga 1983.[1]
2. Migratorne vrste koje treba zaštititi
navedene su u dodacima I. (ugrožene vrste) i II. (vrste koje trebaju biti
predmet sporazumâ) Konvencije.
3. Konferencija stranaka tijelo je Konvencije
za donošenje odluka s ovlastima za procjenu statusa zaštite migratornih vrsta i
slijedom toga za izmjenu dodataka I. i II. Konvencije.
4. U skladu s člankom XI. Konvencije
svaka stranka može predložiti izmjene. Devedeset dana nakon zasjedanja
Konferencije stranaka na kojem je donesena, izmjena dodataka stupa na snagu za
sve stranke, osim za one koje izraze zadršku.
5. Jedanaesto zasjedanje Konferencije stranaka
Konvencije održat će se u Quitu (Ekvador) od 4. do 9. studenoga 2014.
Predloženo je da Unija za to zasjedanje izradi prijedlog za izmjenu Dodatka I.
Konvencije kako bi se povećala zaštita kitova, točnije sredozemne
podskupine Ziphius cavirostris i ptičje vrste Coracias garrulus
na području njihove rasprostranjenosti, uključujući i izvan
Unije, na temelju sljedećeg: (1) uvrštavanje tih vrsta znanstveno je utemeljeno;
(2) uvrštavanje je u skladu sa zakonodavstvom EU-a; te (3) Unija se obvezala
podržavati međunarodnu suradnju u području zaštite biološke
raznolikosti. Zbog tog prijedloga ne bi bilo potrebno mijenjati pravo Unije jer
se odnosi na vrste koje su već primjereno zaštićene pravom Unije,
posebno Direktivom o pticama[2]
i Direktivom o staništima. [3]
6. Nadalje, predloženo je da Unija za to
zasjedanje izradi prijedlog za izmjenu Dodatka II. Konvencije kako bi se
povećala zaštita triju vrsta morskih pasa lisica, točnije Alopias
superciliosus, Alopias vulpinusi i Alopias pelagicus na
području njihove rasprostranjenosti, uključujući i izvan Unije,
na temelju sljedećeg: (1) uvrštavanje tih vrsta znanstveno je utemeljeno;
(2) uvrštavanje je u skladu sa zakonodavstvom EU-a te (3) Unija se obvezala
podržavati međunarodnu suradnju u području zaštite biološke
raznolikosti. Prijedlogom, zbog kojeg ne bi bilo potrebno mijenjati pravo
Unije, dodatno bi se podržalo uvođenje zajedničkog upravljanja tim vrstama
putem same Konvencije o zaštiti migratornih vrsta divljih životinja i putem
mogućeg uvrštavanja vrsta u globalni Memorandum o razumijevanju CMS-a za
zaštitu migratornih morskih pasa, čija je Unija stranka. Njime bi se i
nadopunili i potaknuli napori za poboljšano upravljanje ribarstvom unutar
regionalnih organizacija za upravljanje ribarstvom.
7. Stoga Vijeće treba donijeti odluku u
svrhu utvrđivanja stajališta koje treba donijeti u ime Unije s obzirom na
jedanaesto zasjedanje Konferencije stranaka u pogledu prijedloga za izmjenu.
8. U skladu s člankom XI. stavkom
3.,Tajništvo Konvencije odredilo je da je rok za podnošenje prijedloga za
izmjenu 6. lipnja 2014.
9. Prije jedanaestog zasjedanja Konferencije
stranaka, Tajništvo Konvencije može izvijestiti o prijedlozima drugih stranaka
za izmjenu dodataka I. i II. Konvencije, za što može biti potrebna odluka o
utvrđivanju stajališta u ime Unije u pogledu tih prijedloga.
2014/0139 (NLE)
Prijedlog
ODLUKE VIJEĆA
o stajalištu koje treba donijeti u ime
Europske unije u pogledu prijedloga za izmjenu dodataka Konvencije o zaštiti
migratornih vrsta divljih životinja s obzirom na jedanaesto zasjedanje
Konferencije stranaka
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 192. stavak 1., u vezi s
člankom 218. stavkom 9.,
uzimajući u obzir prijedlog Europske
komisije,
budući da:
(1)       Kao stranka Konvencije o
zaštiti migratornih vrsta divljih životinja („Konvencija”) kako je odobreno
Odlukom Vijeća 82/461/EEZ[4],
Unija može predlagati izmjene dodataka Konvencije u kojima se navode vrste koje
treba zaštititi.
(2)       Konferencija stranaka tijelo
je Konvencije za donošenje odluka, a ovlasti koje su joj dodijeljene
uključuju nadležnost za procjenu statusa zaštite migratornih vrsta i
slijedom toga izmjene dodataka I. i II. Konvencije.
(3)       Čini se da bi
uvrštavanje vrste Coracias garrulus i sredozemne podskupine vrste Ziphius
cavirostris u Dodatak I. bilo znanstveno utemeljeno, u skladu sa
zakonodavstvom Unije te s predanošću Unije u području međunarodne
suradnje radi zaštite biološke raznolikosti.
(4)       Čini se da bi
uvrštavanje vrsta Alopias superciliosus, Alopias vulpinus i Alopias
pelagicus u Dodatak II. bilo znanstveno utemeljeno, u skladu sa
zakonodavstvom Unije te s predanošću Unije u području
međunarodne suradnje radi zaštite biološke raznolikosti.
(5)       S obzirom na jedanaesto
zasjedanje Konferencije stranaka koja će se održati u Quitu (Ekvador) od
4. do 9. studenoga 2014. Unija treba predložiti izmjenu Dodatka I. uvrštavanjem
vrste Coracias garrulus i sredozemne podskupine vrste Ziphius
cavirostris te izmjenu Dodatka II. uvrštavanjem vrsta Alopias
superciliosus, Alopias vulpinus i Alopias pelagicus.
(6)       Te prijedloge treba
priopćiti Tajništvu Konvencije,
DONIJELO JE OVU ODLUKU:
Jedini članak
S obzirom na jedanaesto zasjedanje
Konferencije stranaka Konvencije o zaštiti migratornih vrsta divljih životinja,
Komisija se ovime ovlašćuje da u ime Unije podnese prijedlog za izmjenu
Dodatka I. Konvencije o zaštiti migratornih vrsta divljih životinja uvrštavanjem
vrste Coracias garrulus i sredozemne podskupine vrste Ziphius
cavirostris te prijedlog za izmjenu Dodatka II. Konvencije uvrštavanjem
vrsta Alopias superciliosus, Alopias vulpinus i Alopias pelagicus.

Komisija će priopćiti te prijedloge
Tajništvu Konvencije.
Sastavljeno u Bruxellesu
                                                                       Za
Vijeće
                                                                       Predsjednik
[1]               Odluka
Vijeća 82/461/EEZ od 24. lipnja 1982. o sklapanju Konvencije o zaštiti
migratornih vrsta divljih životinja, SL L 210, 24.6.1982., str. 10.
[2]               Direktiva Vijeća 79/409/EEZ od 2. travnja 1979. o
zaštiti divljih ptica, SL L 103, 25.4.1979., str. 1.
[3]               Direktiva Vijeća 92/43/EEZ od 21. svibnja 1992. o
očuvanju prirodnih staništa i divlje faune i flore, SL L 206,
22.7.1992., str. 7.
[4]               Odluka Vijeća 82/461/EEZ od 24. lipnja 1982. o
sklapanju Konvencije o zaštiti migratornih vrsta divljih životinja, (SL
L 210, 24.6.1982., str. 10.).


				|

		52014PC0526

			Prijedlog ODLUKE VIJEĆA o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31 uz Sporazum o EGP-u, o suradnji u posebnim područjima izvan područja četiriju sloboda (Satelitska navigacija) /* COM/2014/0526 final - 2014/0244 (NLE) */

			   	OBRAZLOŽENJE
1.           KONTEKST PRIJEDLOGA
Kako bi se osigurala potrebna pravna sigurnost
i homogenost unutarnjeg tržišta, Zajednički odbor EGP-a mora u Sporazum o
EGP-u u što kraćem roku nakon njegova donošenja ugraditi cjelokupno
relevantno zakonodavstvo EU-a.
Člankom 78. Sporazuma o EGP-u
predviđeno je da ugovorne stranke trebaju ojačati i proširiti
suradnju u okviru aktivnosti Unije u područjima, među ostalim,
informacijskih usluga te istraživanja i tehnološkog razvoja.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Nacrtom Odluke Zajedničkog odbora EGP-a
(priložen uz predloženu Odluku Vijeća) želi se izmijeniti Protokol 31 uz
Sporazum o EGP-u o suradnji u posebnim područjima izvan područja
četiriju sloboda kako bi se proširila suradnja ugovornih stranaka u
području informacijskih usluga te istraživanja i tehnološkog razvoja.
Kako bi se proširila suradnja ugovornih
stranaka Sporazuma o EGP-u u tom području (od 1. siječnja 2014.),
Uredbu (EU) br. 1285/2013 Europskog parlamenta i Vijeća od 11.
prosinca 2013. o provedbi i uporabi europskih sustava za satelitsku navigaciju
i stavljanju izvan snage Uredbe Vijeća (EZ) br. 876/2002 i Uredbe (EZ) br.
683/2008 Europskog parlamenta i Vijeća[1]
potrebno je uključiti u Sporazum o EGP-u kroz prethodno spomenutu izmjenu.
Treba napomenuti da je Norveška već
sudjelovala i financijski pridonijela aktivnostima iz Uredbe (EZ)
br. 683/2008 Europskog parlamenta i Vijeća[2] uključivanjem te
Uredbe u Protokol 31 uz Sporazum o EGP-u.
Zbog gospodarskih ograničenja Islanda,
sudjelovanje Islanda u tom području trebalo bi privremeno suspendirati.
Povezani Sporazum o suradnji u području
satelitske navigacije između Europske unije i njezinih država članica
i Kraljevine Norveške[3],
koji je potpisan 22. rujna 2010., privremeno se primjenjuje od 1. svibnja 2011.
3.           PRAVNI ELEMENTI PRIJEDLOGA
Člankom 1. stavkom 3. Uredbe Vijeća
(EZ) br. 2894/94 o rješenjima za provedbu Sporazuma o EGP-u
predviđeno je da Vijeće utvrđuje stajalište koje se treba
donijeti u ime Unije u vezi s takvim odlukama, na prijedlog Komisije.
Komisija Vijeću na donošenje daje nacrt
Odluke Zajedničkog odbora EGP-a koji predstavlja stajalište Unije.
Komisija se nada da će ga što prije moći predstaviti Zajedničkom
odboru EGP-a.
Odluka Zajedničkog odbora EGP-a trebala
bi predstavljati dogovor stranaka, u skladu s člankom 1. stavkom 8.
Protokola 32 uz Sporazum o EGP-u, za početak suradnje na temelju Uredbe
(EU) br. 1285/2013 od 1. siječnja 2014. čak i ako se ova Odluka
Zajedničkog odbora EGP-a donese, ili ako se o ispunjenju ustavnih zahtjeva
za ovu Odluku Zajedničkog odbora EGP-a obavijesti nakon 10. srpnja 2014.
2014/0244 (NLE)
Prijedlog
ODLUKE VIJEĆA
o stajalištu koje treba donijeti, u ime
Europske unije,
u Zajedničkom odboru EGP-a o izmjeni Protokola 31 uz Sporazum o EGP-u, o
suradnji u posebnim područjima izvan područja četiriju sloboda
(Satelitska navigacija)
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 172. u vezi s člankom 218.
stavkom 9.,
uzimajući u obzir Uredbu Vijeća (EZ)
br. 2894/94 od 28. studenoga 1994. o rješenjima za provedbu Sporazuma o
Europskom gospodarskom prostoru[4],
a posebno njezin članak 1. stavak 3.,
uzimajući u obzir prijedlog Europske
komisije,
budući da:
(1)       Sporazum o Europskom
gospodarskom prostoru[5]
(„Sporazum o EGP-u”) stupio je na snagu 1. siječnja 1994.
(2)       U skladu s člankom 98.
Sporazuma o EGP-u, Zajednički odbor EGP-a može odlučiti izmijeniti,
među ostalim, Protokol 31 uz Sporazum o EGP-u („Protokol 31”).
(3)       Protokol 31 sadržava odredbe
i rješenja u vezi sa suradnjom u posebnim područjima izvan područja
četiriju sloboda.
(4)       Primjereno je proširiti
suradnju ugovornih stranaka Sporazuma o EGP-u kako bi se obuhvatila Uredba (EU)
br. 1285/2013 Europskog parlamenta i Vijeća.[6]
(5)       Primjereno je da države
članice EFTA-e počnu sudjelovati u aktivnostima iz Uredbe (EU)
br. 1285/2013 od 1. siječnja 2014. čak i ako je Odluka
Zajedničkog odbora EGP-a priložena ovoj Odluci donesena, ili ako se o
ispunjenju ustavnih zahtjeva za Odluku Zajedničkog odbora EGP-a obavijesti
nakon 10. srpnja 2014.
(6)       Subjekti osnovani u državama
članicama EFTA-e trebali bi imati pravo sudjelovanja u aktivnostima koje
započinju prije stupanja na snagu Odluke Zajedničkog odbora EGP-a
priložene ovoj Odluci. Troškovi nastali tijekom tih aktivnosti, čija
provedba započinje nakon 1. siječnja 2014., mogu se smatrati
prihvatljivima na temelju jednakih uvjeta koji se primjenjuju na troškove
subjekata osnovanih u državama članicama EU-a pod uvjetom da Odluka Zajedničkog
odbora EGP-a stupi na snagu prije završetka dotične aktivnosti.
(7)       Protokol 31 trebalo bi stoga
na odgovarajući način izmijeniti.
(8)       Stajalište Unije u
Zajedničkom odboru EGP-a trebalo bi se temeljiti na priloženom nacrtu
Odluke.
DONIJELO JE OVU ODLUKU:
Članak 1.
Stajalište koje treba donijeti, u ime Europske
unije, u Zajedničkom odboru EGP-a o predloženoj izmjeni Protokola 31 uz
Sporazum  o EGP-u, o suradnji u posebnim područjima izvan
područja četiriju sloboda, temelji se na nacrtu Odluke Zajedničkog
odbora EGP-a  priloženom ovoj  Odluci.
Članak 2.
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 347, 20.12.2013., str. 1.
[2]               SL L 196, 24.7.2008., str. 1.
[3]               SL L 283, 29.10.2010., str. 12.
[4]               SL L 305, 30.11.1994., str. 6.
[5]               SL L 1, 3.1.1994., str. 3.
[6]               Uredba (EU) br. 1285/2013 Europskog parlamenta i
Vijeća od 11. prosinca 2013. o provedbi i uporabi europskih sustava
za satelitsku navigaciju i stavljanju izvan snage Uredbe Vijeća (EZ)
br. 876/2002 i Uredbe (EZ) br. 683/2008 Europskog parlamenta i
Vijeća (SL L 347, 20.12.2013., str. 1.).
PRILOG
ODLUKA ZAJEDNIČKOG ODBORA EGP-a br. .../2014
o
izmjeni Protokola 31 uz Sporazum o EGP-u,
o suradnji u posebnim područjima izvan područja četiriju sloboda
ZAJEDNIČKI ODBOR EGP-a,
uzimajući u obzir Sporazum o Europskom
gospodarskom prostoru („Sporazum o EGP-u”), a posebno njegove članke 86. i
98.,
budući da:
(1)
Norveška je sudjelovala i financijski pridonijela
aktivnostima iz Uredbe (EZ) br. 683/2008 Europskog parlamenta i
Vijeća[1]
uključivanjem te Uredbe u Protokol 31 uz Sporazum o EGP-u.
(2)
Primjereno je proširiti suradnju ugovornih stranaka
Sporazuma o EGP-u kako bi se obuhvatila Uredba (EU) br. 1285/2013
Europskog parlamenta i Vijeća od 11. prosinca 2013. o provedbi i uporabi
europskih sustava za satelitsku navigaciju i stavljanju izvan snage Uredbe
Vijeća (EZ) br. 876/2002 i Uredbe (EZ) br. 683/2008 Europskog
parlamenta i Vijeća.[2]
(3)
Primjereno je da države članice EFTA-e
počnu sudjelovati u aktivnostima iz Uredbe (EU) br. 1285/2013 od 1.
siječnja 2014. čak i ako je ova Odluka donesena, ili ako se o ispunjenju
ustavnih zahtjeva za ovu Odluku  obavijesti nakon 10. srpnja 2014.
(4)
Subjekti osnovani u državama članicama EFTA-e
trebali bi imati pravo sudjelovanja u aktivnostima koje započinju prije
stupanja na snagu ove Odluke. Troškovi nastali tijekom tih aktivnosti,
čija provedba započinje nakon 1. siječnja 2014., mogu se
smatrati prihvatljivima na temelju jednakih uvjeta koji se primjenjuju na
troškove subjekata osnovanih u državama članicama EU-a pod uvjetom da ova
Odluka Zajedničkog odbora EGP-a stupi na snagu prije završetka
dotične aktivnosti.
(5)
Sporazum o suradnji u
području satelitske navigacije između Europske unije i njezinih
država članica i Kraljevine Norveške[3], koji je potpisan 22. rujna 2010.,
privremeno se primjenjuje od 1. svibnja 2011.
(6)
Protokol 31 uz Sporazum o EGP-u
trebalo bi stoga izmijeniti kako bi se omogućila provedba te proširene
suradnje od 1. siječnja 2014. Zbog gospodarskih ograničenja Islanda,
sudjelovanje Islanda u tom području trebalo bi privremeno suspendirati.
DONIO JE OVU ODLUKU:
Članak 1.
Nakon stavka 8.a članka 1. Protokola 31
uz Sporazum o EGP-u umeće se sljedeće:
 „8.aa     (a)     Države članice
EFTA-e od 1. siječnja 2014. sudjeluju u aktivnostima koje mogu
proizaći iz sljedećih akata Unije:
-        32013 R 1285: Uredba (EU)
br. 1285/2013 Europskog parlamenta i Vijeća od 11. prosinca 2013. o
provedbi i uporabi europskih sustava za satelitsku navigaciju i stavljanju
izvan snage Uredbe Vijeća (EZ) br. 876/2002 i Uredbe (EZ)
br. 683/2008 Europskog parlamenta i Vijeća (SL L 347,
20.12.2013., str. 1.).
(b)     Države članice EFTA-e financijski
pridonose aktivnostima iz točke (a) u skladu s člankom 82. stavkom 1.
točkom (a) Sporazuma i Protokolom 32 uz Sporazum.
(c)     Trošak proširenja geografske pokrivenosti
sustava EGNOS na područja država članica EFTA-e koje sudjeluju u
aktivnostima snose države članice EFTA-e kao dio financijskog doprinosa
aktivnostima iz točke (a). Proširenje pokrivenosti ovisi o tehničkoj
izvedivosti i ne odgađa proširenje geografske pokrivenosti sustava EGNOS
na državna područja država članica EU-a geografski smještena u
Europi.
(d)     Na razini projekta, institucije,
poduzeća, organizacije i državljani država članica EFTA-e imaju prava
navedena u članku 81. točki (d) Sporazuma.
(e)     Troškovi nastali tijekom tih aktivnosti,
čija provedba započinje nakon 1. siječnja 2014., mogu se
smatrati prihvatljivima od početka aktivnosti na temelju sporazuma o
bespovratnim sredstvima ili predmetne odluke o bespovratnim sredstvima pod
uvjetom da Odluka Zajedničkog odbora EGP-a br. .../2014 od … stupi na
snagu prije završetka aktivnosti.
(f)     Države članice EFTA-e u potpunosti
sudjeluju u svim odborima Unije koji pomažu Europskoj komisiji u upravljanju
aktivnostima iz točke (a) te njihovu razvoju i provedbi, no nemaju pravo
glasa.
         Sudjelovanje država članica EFTA-e
u odborima Unije i skupinama stručnjaka koji pomažu Europskoj komisiji
osobito u sigurnosnim aspektima aktivnosti iz točke (a) navodi se u
poslovniku tih odbora i skupina.
(g)     Ovaj se stavak ne primjenjuje na
Lihtenštajn.
(h)     U odnosu na Island ovaj se stavak
suspendira dok Zajednički odbor EGP-a ne odluči drukčije.”
Članak 2.
Ova Odluka stupa na snagu prvog dana nakon
posljednje obavijesti u skladu s člankom 103. stavkom 1. Sporazuma o
EGP-u.*
Primjenjuje
se od 1. siječnja 2014.
Članak 3.
Ova se Odluka objavljuje u odjeljku o EGP-u i
u Dodatku o EGP-u Službenom listu Europske unije.
Sastavljeno u Bruxellesu
                                                                       Za
Zajednički odbor EGP-a
                                                                       Predsjednik

                                                                       Tajnici
                                                                       Zajedničkog
odbora EGP-a
[1]               SL L 196, 24.7.2008., str. 1.
[2]               SL L 347, 20.12.2013., str. 1.
[3]               SL L 283, 29.10.2010., str. 12.
*               [Ustavni zahtjevi nisu navedeni.] [Ustavni zahtjevi su
navedeni.]